## LIITE 2: HYVINVOINTIALLIANSSIN KEHITYSVAIHEEN ALLIANSSISOPIMUSMALLI

Tämän Sopimuksen Osapuolia ovat sopimuksen Tilaajana \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ja Palveluntuottajan ryhmittymän (jäljempänä myös ”Palveluntuottaja”) muodostavat \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |  |
| --- | --- | --- |
| **Tilaaja** | Nimi |  |
| Lyhenne |  |
| Y-tunnus |  |
| Osoite |  |

|  |  |  |
| --- | --- | --- |
| **Palveluntuottaja** | Nimi |  |
| Lyhenne |  |
| Y-tunnus |  |
| Osoite |  |
|  | Nimi |  |
|  | Lyhenne |  |
|  | Y-tunnus |  |
|  | Osoite |  |
|  | Nimi |  |
|  | Lyhenne |  |
|  | Y-tunnus |  |
|  | Osoite |  |

Tässä sopimuksessa käytetään jäljempänä termiä “Omistaja” tarkoittamaan kunnan (”Kunta”) roolia Palvelusta päättävänä ja palvelut rahoittavana osapuolena, termiä ”Tilaaja” tarkoittamaan kaupungin roolia sopimuksen Osapuolena ja termiä ”Julkinen palveluntuottaja” tarkoittamaan Kunnan roolia Palvelun tuottamisesta vastaavana osapuolena.

**Määritelmät**

| Käsite | Merkitys tässä sopimuksessa |
| --- | --- |
| Aineisto | Aineistolla tarkoitetaan KAS- tai TAS-sopimuksen mukaisten tehtävien suorittamisessa käytettyä tai niiden yhteydessä luotua palveluntuottajan jäsenyrityksen, tilaajan, allianssikumppanin ja/tai alihankkijan materiaalia. Tätä materiaalia voi olla suunnitelmat, prosessikaaviot, palvelukuvaukset, laskelmat, pöytäkirjat, raportit, tiedot asiakkaista ja toimintaympäristöstä, tietokoneohjelmat, tietokoneohjelmien lähdekoodit, muut keksinnöt, ratkaisut, laitteistot ja vastaavat aineistot osineen. Aineiston immateriaalioikeuksista on sovittu tarkemmin tässä sopimuksessa. |
| Aineiston käyttötarkoitus | Tässä sopimuksessa määritelty Aineiston käyttötarkoitus on \_\_\_\_\_\_\_\_\_\_\_\_ Hyvinvointikeskuksen palveluiden (Palvelun) suunnittelu ja toteuttaminen sekä Tilaajan näihin liittyvät tehtävät ja vastuut. |
| Aliallianssikumppani | Palveluntuottajaan sopimussuhteessa oleva alihankkija, jonka Allianssin johtoryhmä hyväksyy allianssiperiaatteiden mukaisesti toimivaksi alihankkijaksi. |
| Allianssi | Allianssi on tämän Sopimuksen Osapuolten eli Allianssikumppaneiden muodostama yhteenliittymä, joka yhteisillä Kehitys- ja Toteuteusvaiheen allianssisopimuksilla vastaa palveluiden toteutuksesta. |
| Allianssikumppani | = Allianssin Osapuoli. \_\_\_\_\_\_\_\_\_\_\_\_\_\_ hyvinvointipalvelujen Allianssikumppaneita ovat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| Allianssimalli | Allianssimalli on Allianssin Osapuolten välinen yhteistyö- ja toimintamalli, joka perustuu kaikkien Osapuolten yhteiseen sopimukseen. Allianssimallissa Allianssikumppanit vastaavat palveluiden suunnittelusta ja toteuttamisesta yhdessä yhteisellä allianssiorganisaatiolla ja jakavat palveluiden tuottamiseen liittyvät riskit ja hyödyt sekä noudattavat yhteistoiminnassaan tiedon avoimuuden periaatteita. |
| Allianssin johtamisjärjestelmä | Kuvaus, jossa määritellään Allianssin johtaminen. Se kehitetään osana KAS-tehtäviä ja sisältää useita asiakirjoja, joissa kuvataan Allianssin toimintakulttuuri, toimintatavat ja -menetelmät palveluiden Kehitys- ja Toteutusvaiheen toteuttamiseksi. |
| Allianssin johtoryhmä (AJR) | Allianssin ylin päättävä elin, joka vastaa Allianssin johtamisesta. |
| Allianssin johtoryhmä (AJR) | Allianssin ylin päättävä elin, joka vastaa Allianssin johtamisesta. |
| Allianssin osapuoli (”Osapuoli”) | Tässä Sopimuksessa Allianssin osapuolia ovat \_\_\_\_\_\_\_\_\_\_\_\_\_\_\_\_\_\_\_\_ ja \_\_\_\_\_\_\_\_\_\_\_\_\_\_\_\_-ryhmittymän eli Palveluntuottajan jäsenyritykset. Allianssin osapuolet toimivat tämän Sopimuksen ja Allianssimallin mukaisesti ja vastaavat Allianssin Palvelun tuottamisesta yhdessä. Allianssin osapuolesta käytetään myös käsitettä ”Osapuoli”. |
| Allianssin peruskirja | Allianssin peruskirja sisältää ja kuvaa Allianssin toiminnan perusperiaatteet. |
| Allianssin projektipäällikkö | Kehitysvaiheessa Allianssin projektiryhmää ja Allianssin operatiivista toimintaa johtava henkilö, joka toimii esittelijänä Allianssin johtoryhmässä. Toteutusvaiheessa Allianssin ohjausryhmää ja Allianssin operatiivista toimintaa johtavasta henkilöstä käytetään Allianssin projektipäällikön sijasta nimikettä Hyvinvointikeskuksen palveluista vastaava henkilö. |
| Allianssin projektiryhmä (APR) | Kehitysvaiheessa toimiva ryhmä, joka toteuttaa Kehitysvaiheen tehtävät projektipäälliköiden johdolla. (Toteutusvaiheessa toimii Allianssin projektiryhmän sijasta Hyvinvointikeskuksen ohjausryhmä, joka johtaa Allianssin operatiivista toimintaa.) |
| Allianssin talousasiantuntija | Osapuolten hankkima Allianssin ulkopuolinen, Osapuolista riippumaton asiantuntija, joka vastaa Osapuolten kustannuslaskenta-/kirjanpitojärjestelmien tarkistuksista, varmistaa kustannusarvion oikeellisuuden ja valvoo palvelun Kehitys- ja Toteutusvaiheessa, että Allianssin Osapuolten laskutus ja maksut ovat Kehitys- ja Toteutusvaiheen allianssisopimuksen mukaisia ja ”avoimet kirjat” -periaatetta noudattavia. |
| Asiakas | Allianssin asiakkaana toimii \_\_\_\_\_\_\_\_\_\_\_\_\_\_\_\_\_\_\_\_\_\_\_. Allianssin tuottamien palvelujen asiakkaina taas ovat niiden käyttäjät. |
| Avaintulosalueet (ATA) | Sopimuskaudelle asetettavat Allianssin ylätason tavoitteet. Avaintulosalueille ei aseteta tavoitetasoja eikä mittareita. Ne asetetaan Sopimusjaksojen Avaintulostavoitteille. |
| Avaintulostavoitteet | Sopimusjaksoille määritettävät, Kannustinjärjestelmään ja Bonus-Sanktiomalliin sidotut keskeiset tavoitteet, joiden avulla varmistetaan Allianssin hyvä suoriutuminen Avaintulosalueilla. |
| Avaintulostavoitteiden suoritustaso | Allianssin Avaintulostavoitteissa suoriutumista kuvaava pistemäärä välillä - 100 ja +100. |
| Bonus | Rahapalkkio, jonka Palveluntuottaja voi ansaita Avaintulostavoitteiden hyvästä suoritustasosta (Avaintulosbonus) ja Tavoitekustannuksen alituksesta (Kustannusbonus). |
| Bonuspooli | Allianssin kannustimiin budjetoitava rahoitus, josta maksetaan Allianssille asetettujen tavoitteiden toteutuessa bonus Palveluntuottajalle. |
| ”Hankkeen parhaaksi”  -periaate | Periaate, joka tarkoittaa yhteisten tavoitteiden ja kokonaisuuden optimoinnin asettamista omien intressien edelle. Se on kuvattu Allianssin peruskirjassa, ja sillä varmistetaan Tilaajan tavoitteiden toteutuminen ja paras mahdollinen Palvelu. |
| Hyvinvointikeskuksen ohjausryhmä | Hyvinvointikeskuksen ohjausryhmän tehtävänä on johtaa ja koordinoida Allianssin ja hyvinvointikeskuksen päivittäistä toimintaa. |
| Hyvinvointikeskuksen palveluista vastaava | Hyvinvointikeskuksen palveluista vastaava henkilö on Hyvinvointikeskuksen ohjausryhmää ja Hyvinvointikeskuksen operatiivista toimintaa johtava henkilö, joka toimii esittelijänä Allianssin johtoryhmässä. |
| Immateriaalioikeudet | Aineistoon liittyvät tekijänoikeudet (mukaan lukien oikeus tekijänoikeuksien edelleen luovuttamiseen ja oikeus tekijänoikeuden alaisten teosten muuttamiseen), patentit, tavaramerkit, verkkotunnukset, mallioikeudet, hyödyllisyysmallioikeudet, yrityssalaisuudet, tekniset esikuvat, taitotieto ja muut immateriaalioikeudet sekä muu edellä mainittuihin oikeuksiin rinnastettava taloudellista arvoa omaava rekisteröity tai rekisteröimätön omaisuus sekä edellä mainittujen oikeuksien suojaamiseksi jätetyt hakemukset. |
| Julkinen palveluntuottaja | Kunta toimii palvelun tuottamisesta vastaavana Julkisena palveluntuottajana, joka tuottaa hyvinvointipalvelut yhdessä Palveluntuottajan kanssa. |
| Kannustinjärjestelmä | Tilaajan tavoitteiden toteuttamiseen kannustava Allianssin palkitsemisjärjestelmä, jossa määritellään Allianssin kannustimet ja Osapuolten / Palveluntuottajan Bonukset ja Sanktiot. Kannustinjärjestelmä on määritelty kaupallisen mallin periaattein Kehitysvaiheessa ja se otetaan käyttöön Toteutusvaiheessa. |
| KAS-tehtävät | Palvelujen Kehitysvaiheen tehtävät, joiden tuloksena syntyy mm. palvelun Toteutusvaiheen Palvelusuunnitelma. |
| Kehitysvaihe | Allianssisopimuksen ensimmäinen vaihe, jossa suunnitellaan Palvelu toteutuksineen ja laaditaan koko Sopimuskauden Tavoitebudjetti ja Palvelusuunnitelma. Kehitysvaihe jakautuu kahteen osaan, jotka ovat Palvelun kehittäminen ja Palvelun toimeenpano. |
| Kehitysvaiheen allianssisopimus (KAS) | Allianssin Kehitysvaiheen sopimus, jossa määritellään Allianssin toimintaperiaatteet, sopimusosapuolten vastuut ja roolit sekä kehitysvaiheen tehtävät. Sopimukseen liittyy allianssin Kehitysvaiheen kaupallinen malli. |
| Kehitysvaiheen kaupallinen malli | Allianssin Kehitysvaiheessa voimassa oleva kaupallinen malli, jossa kuvataan Korvattavien kustannusten ja palkkion maksamisen periaatteet ilman kannustinjärjestelmää. |
| Korvattavat kustannukset | Allianssin töiden suorat kustannukset (mukaan lukien virheet, korjaukset ja turhat yritykset) ja palvelukohtaiset yleiskustannukset, jotka korvataan todellisten tarkastettujen kustannusten mukaisesti. |
| Kustannusasiantuntija | Ks. Allianssin talousasiantuntija |
| Kustannusraami | Kustannusraami on Tilaajan asettama Sopimuskauden rahoitusvaltuus. |
| Omistaja | Kunta. \_\_\_\_\_\_\_\_\_\_\_\_\_\_\_\_ Hyvinvointipalveluiden järjestäjä ja rahoittaja. |
| Osapuoli | ks. Allianssin osapuoli |
| Palkkio | Rahasumma, joka kattaa ”normaalin” katteen ja ne yleiskustannukset, jotka eivät ole Korvattavia kustannuksia. Määräytyy kiinteällä %-osuudella (tarjottu palkkioprosentti) Palveluntuottajan korvattavista kustannuksista. |
| Palvelu | Palvelulla tarkoitetaan tässä yhteydessä Tesoman hyvinvointipalveluita. |
| Palveluntuottaja | Tarjouskilpailulla valitut Palvelun tuottamisesta vastaavat Allianssisopimuksen Osapuolet yhdessä (yritysten muodostama ryhmittymä). Sopimusosapuoli, jota koskevat Allianssisopimuksissa ja kaupallisessa mallissa määritellyt Palveluntuottajan oikeudet ja velvollisuudet. Tässä Sopimuksessa Palveluntuottaja on \_\_\_\_\_\_\_\_\_\_\_\_\_-ryhmittymä. |
| Palveluntuottajan jäsenyritys | Palveluntuottajan ryhmittymään kuuluva yksittäinen yritys. |
| Palveluntuottajat | Palvelusta vastaavat Osapuolet yhdessä. Palvelun tuottavia Osapuolia ovat Kunta ja Palveluntuottaja. |
| Palvelusuunnitelma | Allianssin koko Toteutusvaihetta koskeva strateginen suunnitelma Palvelun toteuttamisesta. Suunnitelmassa esitetään Palvelun toteuttamisen periaatteiden lisäksi Palvelun tavoitebudjetti, Avaintulosalueet, Avaintulostavoitteet ja niiden mittarit sekä kuvataan kannustinjärjestelmä. Suunnitelma vahvistetaan siirryttäessä Kehitysvaiheesta Toteutusvaiheeseen. |
| Päätoteuttaja | Allianssin Palvelusta vastaava Osapuoli, joka on nimetty Toteutusvaiheen allianssisopimuksessa palveluiden päävastuulliseksi toteuttajaksi. |
| Ryhmittymä | Palveluntuottajan jäsenyritykset, joilla on keskinäinen Allianssin toimintaperiaatteisiin ja kaupalliseen malliin perustuva sopimus Palvelun tuottamisesta. |
| Sanktio | Kannustinjärjestelmään perustuva korvaus, jonka Palveluntuottaja voi joutua maksamaan Tilaajalle (Avaintulossanktio ja Kustannussanktio). |
| Seurantaryhmä | Sidosryhmäyhteistyötä hoitava ryhmä, johon kutsutaan asiaankuuluvat yhteistyötahot. |
| Sopimuksen osapuoli | Ks. Sopimusosapuoli |
| Sopimus | \_\_\_\_\_\_\_\_\_\_\_\_\_\_\_\_ hyvinvointiallianssin Toteutusvaiheen Allianssisopimus |
| Sopimusjakso | Sopimuskauden osa. Sopimuskausi jaetaan kolmeen (3) Sopimusjaksoon, joista ensimmäinen on 4 vuoden mittainen ja seuraavat 3 vuoden mittaisia. |
| Sopimusjakson tavoitteet | Avaintulostavoitteet. Tilaajan tavoitteita toteuttavat Allianssin sopimusjakson tavoitteet. Allianssi määrittelee Avaintulostavoitteet ja niiden mittarit sopimusjaksoittain Kehitysvaiheessa määriteltyjen Avaintulosalueiden mukaisesti. |
| Sopimuskauden tavoitteet | Avaintulosalueet. Tilaajan tavoitteita toteuttavat Allianssin koko 10 vuoden sopimuskauden tavoitteet. |
| Sopimuskausi | Toteutusvaiheen allianssisopimuksen voimassaoloaika. |
| Sopimusosapuoli (=Sopimuksen osapuoli) | Allianssin Toteutusvaiheen sopimuksen allekirjoittanut organisaatio. Tässä Sopimuksessa Sopimusosapuolia ovat \_\_\_\_\_\_\_\_\_\_\_\_\_\_\_ Kunta sekä \_\_\_\_\_\_\_\_\_\_\_\_\_ -ryhmittymään kuuluvat Palveluntuottajan jäsenyritykset. |
| Tavoitebudjetti | Allianssin koko Sopimuskauden Palvelusuunnitelmaan perustuva kustannusarvio, joka sisältää kaikki Palvelun suunnittelun, toteuttamisen ja kehittämisen korvattavat kustannukset, palkkiot ja kannustinjärjestelmän erät. Sopimuskauden Tavoitebudjetti ei saa ylittää Omistajan asettamaa kustannusraamia. Tavoitebudjetti ei ole kaupallisesti sitova vaan Palvelun suunnittelua ohjaava tavoite. |
| Tavoitekustannus | Allianssin Sopimusjakson Toteutussuunnitelmaan perustuva tavoite. Se koostuu Palvelun toteuttamisen Korvattavista kustannuksista ja Palkkioista sekä riskeihin ja mahdollisuuksiin varatuista kustannuksista. Tavoitekustannus on Allianssia sitova kustannustavoite. |
| Tilaaja | \_\_\_\_\_\_\_\_\_\_\_\_\_\_ Kunta. Kunnalla on tässä sopimuksessa ja Palvelussa useita erillisiä rooleja: 1) omistajan rooli, jossa se vastaa Palvelun järjestämisestä ja rahoituksesta ja 2) julkisen palveluntuottajan rooli, jossa se vastaa Palvelun tuottamisesta yhdessä Palveluntuottajan kanssa ja 3) asiakkaan rooli, jossa se vastaanottaa Allianssin tuottaman Palvelun. Tässä Sopimuksessa ja sen liitteissä Kunnasta käytetään kaikissa rooleissa käsitettä Tilaaja, jollei jossakin yhteydessä ole erikseen syytä korostaa jotakin tiettyä roolia. |
| Toteutunut kustannus | Allianssin palvelujen toteutuneiden kustannusten kokonaismäärä. |
| Toteutussuunnitelma | Allianssin laatima suunnitelma yhtä Sopimusjaksoa koskevasta Palvelusta ja sen toteuttamisesta. Suunnitelmassa esitetään Palvelun tarkemman toteuttamisen lisäksi Sopimuskauden Tavoitekustannukset ja Avaintulostavoitteet mittareineen. |
| Toteutusvaihe | Palvelun tuotantovaihe, joka sisältää kaikki Palvelun Sopimusjaksot. |
| Toteutusvaiheen allianssisopimus (TAS) | Allianssin Toteutusvaiheen sopimus, jossa määritellään Allianssin toimintaperiaatteet, sopimusosapuolten vastuut ja roolit sekä toteutusvaiheen tehtävät. Sopimukseen liittyy allianssin kaupallinen malli ja toteutusvaiheessa käyttöön otettava kannustinjärjestelmä. |
| Toteutusvaiheen kaupallinen malli | Allianssin kaupallinen malli, joka on voimassa Toteutusvaiheessa. Toteutusvaiheen kaupalliseen malliin sisältyy korvattavien kustannusten, palkkion maksamisen ja kannustinjärjestelmän periaatteet sidottuina Tavoitekustannukseen ja Avaintulostavoitteisiin ja niiden mittareihin. |
| Ulkopuolinen toimittaja | Allianssin Osapuolten ulkopuolelta tuleva palvelu-, tutkimus-, laite- ja tavarantoimittaja tai Allianssia palveleva muu toimija. |

1 Sopimuksen tausta ja tarkoitus

a) Osapuolet sopivat tällä Kehitysvaiheen allianssisopimuksella \_\_\_\_\_\_\_\_\_\_\_\_\_ Hyvinvointipalveluiden (jäljempänä ”Palvelu”) suunnittelusta ja kehittämisestä Kehitysvaiheen tehtävien (KAS-tehtävät) mukaisesti.

b) Osapuolet toteuttavat Palvelut sopimuksessa määritellyllä Allianssimallilla.

c) Tilaaja haluaa sitouttaa Osapuolet toimimaan kanssaan yhtenäisenä ryhmänä kehittämään Palvelun laajuutta ja sisältöä sekä valmistelemaan ehdotuksen Palvelun tuottamisesta asiakkaille arvoa tuottavalla tavalla ja tehokkaasti.

d) Osapuolet sopivat Toteutusvaiheen Palvelusuunnitelman valmistelusta ja toimittamisesta tämän sopimuksen ehtojen mukaisesti.

e) Jos Tilaaja hyväksyy Toteutusvaiheen Palvelusuunnitelman ja päättää siirtyä Palvelun Toteutusvaiheeseen, Tilaaja ja Palveluntuottaja allekirjoittavat hankkeen Toteutusvaiheen allianssisopimukseen (TAS), jonka mukaisesti palvelut toteutetaan.

f) Tässä sopimuksessa sovitaan ehdoista ja periaatteista, joiden mukaan Osapuolet toimivat ja joiden mukaan heille korvataan kustannukset Palvelun suunnittelusta ja niiden kustannusarvioiden laadinnasta sekä muista Palvelua edeltävistä tehtävistä, joita tarvitaan Palvelusuunnitelman laatimiseen (KAS-tehtävät).

g) Osapuolet sitoutuvat luovuttamaan toisilleen kaiken hallussaan olevan tiedon, joka koskee KAS-tehtävien suorittamista.

h) Osapuolet ovat tutustuneet sopimusasiakirjoihin, lähtöaineistoon ja muuhun KAS-tehtävään mahdollisesti liittyvään aineistoon sekä itsenäisesti arvioineet sopimusasiakirjojen, lähtöaineiston ja mainitun muun aineiston oikeellisuuden sekä niiden sisällön soveltuvuuden Palvelun tuottamista varten.

i) Osapuolet tiedostavat, että Palvelun kehittäminen ja toteuttaminen ovat sidoksissa mahdolliseen valtakunnalliseen Sote-uudistukseen ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sidokset). Näistä syistä Kehitysvaiheen allianssisopimuksessa Palvelun-tuottajalla ei ole niin sanottua yleistä vetäytymisoikeutta.

2 Allianssin peruskirja

**2.1 Tehtävät**

2.1.1 Osapuolet suorittavat KAS-tehtävät sellaisella innovatiivisella, yhteistoiminnallisella ja tehokkaalla tavalla, joka parhaiten tukee kaikkia Osapuolia saavuttamaan hankkeelle parhaan lopputuloksen. KAS-tehtävät kuvataan liitteessä.

2.1.2 Tässä sopimuksessa viittaus ”me” tai ”meidän” viittaa kaikkiin Osapuoliin.

**2.2 Allianssin perusperiaatteet**

2.2.2 Sitoudumme seuraaviin Allianssimme perusperiaatteisiin:

1. Me kaikki voitamme tai me kaikki häviämme yhdessä.
2. Meillä on yhteinen vastuu tuloksesta.
3. Kaikilla Osapuolilla on yhtäläiset oikeudet lukuun ottamatta yksipuolisia oikeuksia.
4. Me teemme kaikki päätökset hankkeen parhaaksi -periaatteella, emmekä tee päätöksiä tai pyri myötävaikuttamaan sellaiseen päätöksentekoon, joilla tietoisesti loukkaamme tiedossamme olevia toisten Osapuolten oikeutettuja etuja ja odotuksia.
5. Jokaisella Osapuolella on roolinsa mukaiset oikeudet ja vastuut.
6. Me emme syyttele toisiamme.
7. Mahdollisissa erimielisyyttä aiheuttavissa tilanteissa teemme päätökset ilman viivytyksiä,
8. emmekä painosta toisia Osapuolia esimerkiksi uhkaamalla sopimuksen päättämisellä.
9. Kaikki maksuliikenne tapahtuu ”open book”.
10. Me rohkaisemme innovatiiviseen ajatteluun tavoitteena saavuttaa erinomaisia tuloksia.
11. Kaikkien Osapuolten johto antaa rajoituksettoman tuen Palveluiden kehittämiselle ja toteut-tamiselle.
12. Kukaan meistä ei tavoittele etua toisen kustannuksella.

2.2.3 Saavuttaaksemme tavoitteemme tulemme päivittäisessä toiminnassa toimimaan seuraavasti:

1. Keskustelemme avoimesti ja rehellisesti.
2. Kuuntelemme toisiamme tarkkaan ja kunnioitamme toistemme mielipiteitä.
3. Kannustamme kaikkia ajattelemaan vapaasti ja innovatiivisesti ilman pelkoa epäonnistumi-sesta/moitteista.
4. Sanomme mitä tarkoitamme ja tarkoitamme mitä sanomme.
5. Annamme tunnustusta onnistumisistamme.
6. Haastamme itsemme ennemmin kuin syyttelemme toisiamme.

3 Toteutusvaiheeseen siirtyminen

Jos Tilaaja hyväksyy KAS-vaiheen lopputuloksena syntyvän Palvelusuunnitelman ja ensimmäisen Sopimuskauden tavoitteet ja päättää toteuttaa kokonaisuudessaan Palvelun, sitoutuvat Osapuolet allekirjoittamaan Toteutusvaiheen Allianssisopimuksen (TAS) ja siirtymään Palvelun Toteutusvaiheeseen.

4 Hallinto ja johto

**4.1 Allianssin johto ja ohjaus**

4.1.1 Allianssia johtaa Allianssin johtoryhmä (AJR), joka perustetaan ja joka toimii tämän sopimuksen mukaisesti.

4.1.2 Allianssin päivittäisiä asioita hoitaa ja johtaa Hyvinvointikeskuksen ohjausryhmä, joka perustetaan ja joka toimii kohdan 6.2 mukaisesti. Hyvinvointikeskuksen ohjausryhmää johtaa Hyvinvointikeskuksen palveluista vastaava, joka nimitetään kohdan 6.3 mukaisesti.

**4.2 Allianssin johtamisjärjestelmä**

4.2.1 Sen lisäksi, mitä tässä sopimuksessa on sovittu, kehitetään Allianssin johtamisjärjestelmän osana KAS-tehtäviä.

4.2.2 Allianssin johtamisjärjestelmää kehitetään asteittain. Allianssin johtamisjärjestelmän jokaisessa erillisessä asiakirjassa pitää todeta, mitä kohtia asiakirjasta voidaan muuttaa Hyvinvointikeskuksen palveluista vastaavan hyväksynnällä ja mitä kohtia voidaan muuttaa vain AJR:n hyväksynnällä.

4.2.3 KAS-tehtävät suoritetaan AJR:n hyväksymän Allianssin johtamisjärjestelmän mukaisesti. Tilaaja ja AJR voivat määrätä tarkastuksen, jotta varmistetaan Allianssin johtamisjärjestelmän noudattaminen. Tarkastuksen suorittaa Allianssin talousasiantuntija tai muu ulkopuolinen ja riippumaton tarkastaja, joka toteaa tarkastusraportissaan, onko Allianssin johtamisjärjestelmää noudatettu ja miltä osin mahdollisia korjauksia edellytetään tehtäväksi. Tarkastaja on salassapitovelvollinen myös suhteessa muihin tämän sopimuksen Osapuoliin tarkastuksen yhteydessä saamistaan liike- ja ammattisalaisuuksista kohdassa 14.1.2 tarkoitetulla tavalla. Tällaiseen tarkastukseen liittyen Osapuolet toimivat seuraavasti:

a) järjestävät pääsyn niihin asiakirjoihin ja tiloihin, joita tarvitaan tarkastuksen suorittamiseen.

b) tulevat välittömästi korjaamaan puutteet tai kohdan 4.2.2 mukaisesti muuttamaan Allianssin johtamisjärjestelmää.

c) tarkastuksen Palveluntuottajalle aiheuttamat kustannukset ovat korvattavia kustannuksia siten kuin ne on määritelty kaupallisen mallin Korvattavien kustannusten taulukossa.

**4.3 Tilaajan kaksi roolia**

4.3.1 Tilaajalla on kaksi erillistä roolia tässä sopimuksessa: Palvelusta päättävä ja sen rahoittava, sopimuksen asiakas (Jäljempänä ”Omistaja”), ja Allianssin Osapuoli (jäljempänä ”Tilaaja”).

4.3.2 Omistaja ei ole Allianssin Osapuoli. Omistajan edustaja on nimetty Allianssin johtamisjärjestelmässä (liite). Omistaja voi ilmoittaa myös muita edustajia Allianssin johtoryhmälle kirjallisesti.

4.3.3 Tilaaja toimii AJR:ssä Allianssin Osapuolena.

**4.4 Palveluntuottajaryhmä**

Jos kaksi (2) tai useampi yritys on muodostanut ryhmittymän osallistuessaan tähän sopimukseen:

a) ryhmittymän pitää toimittaa Tilaajalle kopio lopullisesta yhteistyösopimuksestaan;

b) ryhmittymän Osapuolet eivät saa muuttaa yhteistyösopimustaan tai mitään ryhmittymän osaa ilman Tilaajan suostumusta;

c) ryhmittymän Osapuolten tulee hyväksyä ja sopia, että kaikki yhteistyösopimukseen tai ryhmittymän Osapuolten suhteisiin liittyvät velvollisuudet tai sitoumukset ovat toissijaisia tässä sopimuksessa esitettyihin sitoumuksiin nähden ristiriitatilanteissa;

d) ryhmittymän sisäisestä hallinnosta ja toiminnasta aiheutuvat kustannukset eivät ole korvattavia kustannuksia ja

e) ryhmittymän tulee tarjota Osapuolten käytettäväksi ryhmittymän Palvelun toteuttamiseen varaamansa resurssit sekä tarvittaessa myös kalusto ja laitteet, jotta ryhmittymän osapuolet voivat suorittaa heille tässä sopimuksessa asetetut velvollisuudet.

5 Allianssin johtoryhmä (AJR)

**5.1 Johtoryhmän tehtävät**

Osapuolet ovat perustaneet AJR:n. AJR:n tehtävänä on:

a) käyttää Allianssin ylintä päätäntävaltaa,

b) tässä sopimuksessa ja Allianssin johtamisjärjestelmässä jo sovitun lisäksi asettaa tai täsmentää menettelytavat ja antaa strategisia ohjeita Allianssille,

c) määritellä toimintavaltuudet hankkeen asiantuntijoille,

d) nimittää Hyvinvointikeskuksen palveluista vastaava, mikäli Hyvinvointikeskuksen palveluista vastaava vaihdetaan, sekä tarkastaa ja hyväksyä Hyvinvointikeskuksen palveluista vastaavan ehdotukset Hyvinvointikeskuksen ohjausryhmän jäseniksi,

e) tukea Allianssin Hyvinvointikeskuksen palveluista vastaavaa ja Hyvinvointikeskuksen ohjausryhmää,

f) pitää yhteyttä Tilaajaan sekä toteuttaa Tilaajan päätökset ja ohjeet Tilaajalle varattujen oikeuksien mukaisesti,

g) ratkaista päätäntävaltaansa kuuluvat erimielisyydet,

h) tarkastaa ja hyväksyä Palvelusuunnitelmaan mahdollisesti tehtävät muutokset tämän sopimuksen mukaisesti,

i) tarkastaa ja hyväksyä kaikki Allianssin johtamisjärjestelmän muutokset,

j) varmistaa, että KAS-tehtävät toteutetaan tämän sopimuksen ja KAS-vaiheessa kehitettävän Allianssin johtamisjärjestelmän mukaisesti,

k) valvoa Allianssin toimintatapoja ja suoritusta niin, että Allianssin tavoitteet toteutuvat,

l) näyttää esimerkkiä ylimmän johdon osallistumisesta ja sitoutumisesta Allianssin periaatteisiin,

m) informoida harkintansa mukaan sidosryhmiä ja varata sidosryhmille mahdollisuuden tulla kuulluksi,

n) kannustaa allianssiorganisaatiota erinomaisiin tuloksiin,

o) hyväksyä Allianssin sopimuskauden tavoitteet ja kunkin Sopimuskauden tavoitekustannus- ja avaintulosaluetavoitteet.

**5.2 Johtoryhmän kokoonpano**

5.2.1 Kummallakin Osapuolella on oikeus nimetä enintään \_\_\_ jäsentä AJR:ään. Osapuolet voivat myös erikseen sopia Osapuolten AJR:n jäsenten määrästä. Kummallakin Osapuolella tulee kuitenkin olla koko ajan vähintään yksi jäsen AJR:ssä.

5.2.2 Allianssin johtoryhmään kuuluvat Allianssin johtamisjärjestelmässä nimetyt henkilöt (liite 1).

5.2.3 Kummankin Osapuolen tulee varmistaa, että AJR:n jäsenillä on tarvittava toimivalta suorittaa heille tämän sopimuksen mukaisesti AJR:n jäseninä kuuluvat tehtävät ja vastuut. Osapuolet valtuuttavat nimeämänsä AJR:n jäsenen tekemään päätökset AJR:ssä kaikista niistä asioista, jotka tämän sopimuksen mukaan kuuluvat AJR:n toimivaltaan.

5.2.4 Osapuoli voi vaihtaa AJR:n jäsenen uuteen jäseneen tai nimetä sijaisen vain toisen Osapuolen hyväksynnällä.

5.2.5 Hyvinvointikeskuksen palveluista vastaava ei voi olla AJR:n jäsen.

5.2.6 AJR:n kullekin jäsenelle sovitaan hankkeen parhaaksi -periaatteella oma vastuualue AJR:n toiminnassa.

**5.3 Johtoryhmän kokoukset ja päätöksenteko**

5.3.1 AJR voi tehdä päätöksen vain, jos:

1. vähintään yksi kummankin Osapuolen nimittämistä AJR:n jäsenistä on läsnä kokouksessa, ja
2. päätös on yksimielinen eli kaikki kokouksessa läsnä olevat AJR:n jäsenet kannattavat päätöstä (jokaisella kokouksessa läsnä olevalla AJR:n jäsenellä on siten niin sanottu veto-oikeus päätöksenteossa). Mikäli yksimielistä päätöstä ei jossakin asiassa saavuteta, AJR:n tulee aloittaa viipymättä kohdassa 17. kuvattu menettely.

5.3.2 AJR:n tulee kirjata kaikki päätöksensä ja toimenpiteensä seuraavan menettelyn mukaisesti:

1. AJR:n tulee nimetä sihteeri AJR:lle.
2. Sihteerin tulee toimittaa AJR:n jäsenille hyvissä ajoin ennen kokousta asialista kokouksessa käsiteltävistä asioista.
3. Sihteerin tulee osallistua kaikkiin AJR:n kokouksiin ja tehdä pöytäkirja kaikista päätöksistä ja sovituista toimenpiteistä sekä kirjata ne asiat, joista ei kokouksen aikana päästy yksimielisyyteen mukaan lukien erimielisyyksien syyt. Sihteerin tulee laatia pöytäkirja kokouksen aikana.
4. Ennen jokaisen kokouksen päätöstä AJR:n tulee tarkastaa sihteerin muistiinpanot ja korjata niitä tarpeen mukaan siten, että AJR saa sovittua sanamuodon, joka luotettavasti kuvaa sen päätöksiä ja sovittuja toimia (“AJR:n pöytäkirja AJR:n päätöksistä ja sovituista toimenpiteistä).
5. Sihteerin tulee toimittaa AJR:n pöytäkirja jokaiselle AJR:n jäsenelle ja Hyvinvointikeskuksen palveluista vastaavalle kolmen arkipäivän kuluessa kokouksen jälkeen.

**5.4 Tilaajan oikeudet ja velvollisuudet**

5.4.1 Vaikka tarkoituksena on, että kaikki päätökset, jotka vaikuttavat työhön Allianssin alaisuudessa, tehdään yhteisesti, Palveluntuottaja hyväksyy, että Tilaaja tekee yksipuolisesti lopulliset päätökset seuraavissa asioissa (“Tilaajalle varatut oikeudet”):

1. Kunnan ja/tai Tilaajan toimintaan liittyvien viranomaisohjeiden antaminen.
2. KAS-tehtävien keskeytys ja/tai uudelleen aloitus kohtien 12.1.1 ja 12.1.2 mukaisesti.
3. Palveluntuottajan jäsenyrityksen poissulkeminen tai tämän sopimuksen irtisanominen kohtien 12.2, 13.2 ja 12.3.1 mukaisesti.
4. hyvinvointikeskuksen palveluiden laajuus ja palvelutaso
5. pääsy hyvinvointikeskuksen palveluihin liittyviin Kunnan ja/tai Tilaajan tiloihin ja tietoihin
6. yhteydenpito tiedotusvälineisiin, ellei erikseen muuta sovita
7. yhteydet sidosryhmiin ja lupaviranomaisiin, ellei erikseen muuta sovita tai ellei tehtävään nimetty henkilö ole lainsäädännöstä johtuvista syistä velvollinen olemaan yhteydessä lupaviranomaisiin
8. kaikki muut asiat, jotka tämän sopimuksen mukaisesti annettaan Tilaajan päätettäväksi, määrättäväksi tai ohjattavaksi

Toteutusvaiheen aikana voimaan tulevien, Tilaajan yksipuolisiin päätöksiin liittyvien muutosten vaikutukset tulee ottaa huomioon koko Sopimuskautta koskevassa Palvelusuunnitelmassa ja Sopimusjaksojen Tavoitekustannuksissa ja Avaintulostavoitteissa ja niitä koskevissa tavoitteissa AJR:n päättämällä tavalla. Omistajan edustajan tulee ilmoittaa AJR:lle ohjeistaan, määräyksistään tai päätöksistään Tilaajan oikeuksien käytössä niin pian kuin mahdollista, jotta minimoidaan kustannukset, myöhästymiset ja häiriöt Palvelulle.

5.4.2 Omistajan edustajan tulee ilmoittaa AJR:lle ohjeistaan, määräyksistään tai päätöksistään Tilaajan oikeuksien käytöstä niin pian kuin mahdollista, jotta minimoidaan kustannukset, myöhästymiset ja häiriöt KAS-tehtävien suorittamiselle.

5.4.3 Palveluntuottaja hyväksyy ja toteuttaa Tilaajan ohjeet, päätökset ja määräykset Tilaajan oikeuksien mukaisesti.

5.4.4 Jos Palveluntuottajalle aiheutuvat kustannukset sen noudattaessa Tilaajan oikeuksiin perustuvaa ohjetta tai päätöstä tai määräystä ovat kaupallisen mallin mukaisia korvattavia kustannuksia, ne korvataan Palveluntuottajalle.

**5.5 Palveluntuottajan oikeudet ja velvollisuudet**

5.5.1 Vaikka tarkoituksena on, että kaikki päätökset, jotka vaikuttavat työhön Allianssin alaisuudessa, tehdään yhteisesti, Tilaaja hyväksyy, että Palveluntuottaja tekee yksipuolisesti lopulliset päätökset seuraavissa asioissa (”Palveluntuottajalle varatut oikeudet”):

1. Asiat, jotka tämän sopimuksen mukaisesti annetaan Palveluntuottajan päätettäviksi, määrät-täviksi tai ohjattaviksi, ja
2. Palveluntuottajan jäsenyrityksen lainsäädännön sekä viranomaisten päätösten, määräysten ja ohjeiden mukaiset oikeudet ja velvollisuudet.

6 Allianssin resurssit

**6.1 Resurssien hankinta**

6.1.1 Osapuolet käyttävät omia resurssejaan yhdistettynä tarvittaessa ulkopuolisilta toimittajilta hankit-taviin resursseihin suorittaakseen Allianssin toteutusvaiheen tehtävät. Kaikki tällaiset resurssit tullaan valitsemaan hankkeen parhaaksi -periaatteella.

**6.2 Hyvinvointikeskuksen johtaminen**

6.2.1 Hyvinvointikeskuksen ohjausryhmä on nimetty Allianssin johtamisjärjestelmässä (liite). Hyvinvointikeskuksen ohjausryhmän tehtävänä on johtaa ja koordinoida allianssin päivittäistä toimintaa.

6.2.2 Osapuolet muodostavat palvelujen kehittämistä varten sekä asiakasryhmän, johon kutsutaan asiaan kuuluvat asiakas- ja muut yhteistyötahot.

6.2.3 Allianssille voidaan perustaa AJR:n päätöksellä myös muita ryhmiä. Myös Hyvinvointikeskuksen ohjausryhmä voi perustaa Allianssille työryhmiä.

6.2.4 Hyvinvointikeskuksen ohjausryhmä muodostuu Palvelun Osapuolten edustajista. Vähintään \_\_\_\_\_ (henkilö) Hyvinvointikeskuksen ohjausryhmän jäsenistä tulee Tilaajaosapuolelta. Jos Hyvinvointikeskuksen palveluista vastaavaksi valitaan Tilaajan edustaja, tulee hänen lisäkseen ohjausryhmässä olla vähintään \_\_\_\_\_\_ (henkilöä) Tilaajan edustajaa.

6.2.5 Ketään Hyvinvointikeskuksen ohjausryhmään kuuluvaa henkilöä ei saa poistaa ohjausryhmästä ilman AJR:n hyväksyntää.

6.2.6 Hyvinvointikeskuksen palveluista vastaava tulee olemaan Hyvinvointikeskuksen ohjausryhmän jäsen ja johtaja. Hyvinvointikeskuksen palveluista vastaava on vastuussa AJR:lle Allianssin toteutus- ja takuuvaiheen tehtävien suorittamisesta. Hyvinvointikeskuksen palveluista vastaavalla on Allianssin johtamisjärjestelmässä määrätyt tehtävät ja erityisesti seuraavat päätehtävät:

a) johtaa, tukea ja neuvoa sekä luoda ja ylläpitää Allianssin korkeaa suoritustasoa tehdä päätökset päätäntävaltaansa kuuluvista asioista ja johtaa Hyvinvointikeskuksen ohjausryhmän päivittäistä toimintaa,

b) osallistua AJR:n kokouksiin ja raportoida AJR:lle päivän tilanteesta sekä arvioida tulevaa suoritusta ja pyytää ohjeita ja tukea AJR:ltä,

c) panna täytäntöön AJR:n ohjeet ja päätökset,

d) suorittaa toimet, joita Hyvinvointikeskuksen palveluista vastaavalta erityisesti vaaditaan tässä sopimuksessa,

e) esitellä AJR:lle uudet Hyvinvointikeskuksen ohjausryhmän perustamat työryhmät, ja

f) suorittaa muut tehtävät, joita AJR osoittaa.

6.2.7 Hyvinvointikeskusvastaavan tulee toimia sovituissa taloudellisissa ja muissa puitteissa, jotka on esitetty Allianssin johtamisjärjestelmässä tai jotka on hyväksytty AJR:ssä. Hyvinvointikeskuksen palveluista vastaavan tulee ohjata AJR:lle tai muulle johtamisjärjestelmän mukaan päätäntävaltaiselle toimielimelle ne asiat, jotka eivät kuulu hänen toimivaltaansa.

**6.3 Palveluista vastaavan nimittäminen**

6.3.1 Hyvinvointikeskuksen palveluista vastaava on nimetty Allianssin johtamisjärjestelmässä (liite).

6.3.2 AJR voi erottaa ja korvata Hyvinvointikeskuksen palveluista vastaavan uudella milloin tahansa. AJR voi nimittää henkilön toimimaan Hyvinvointikeskuksen palveluista vastaavana väliaikaisesti, mikäli Hyvinvointikeskuksen palveluista vastaava ei ole käytettävissä tai mikäli Hyvinvointikeskuksen palveluista vastaava on erotettu eikä uutta varsinaista Hyvinvointikeskuksen palveluista vastaavaa ole vielä nimitetty.

6.3.3 Hyvinvointikeskuksen palveluista vastaava tai väliaikainen Hyvinvointikeskuksen palveluista vas-taava raportoi AJR:lle ja hän osallistuu AJR:n kokouksiin. Hyvinvointikeskuksen palveluista vastaava ei kuitenkaan ole AJR:n jäsen. Hyvinvointikeskuksen palveluista vastaava ei osallistu yksimielisen päätöksentekoon eikä hänellä ole veto-oikeutta. Hyvinvointikeskuksen palveluista vastaavalla on AJR:n kokouksissa puhe- ja läsnäolo-oikeus.

**6.4 Ohjausryhmän kokoukset ja päätöksenteko**

6.4.1 Hyvinvointikeskuksen ohjausryhmä kokoontuu niin usein kuin Hyvinvointikeskuksen palveluista vastaava katsoo tarpeelliseksi tai kun sen tulee AJR:n määräyksen tai Allianssin johtamisjärjestelmän mukaisesti kokoontua.

6.4.2 Hyvinvointikeskuksen palveluista vastaava toimii Hyvinvointikeskuksen ohjausryhmän kokousten puheenjohtajana.

6.4.3 Hyvinvointikeskuksen palveluista vastaava on valtuutettu tekemään päätökset AJR:n määrittämän toimivallan rajoissa. Kuitenkin Hyvinvointikeskuksen palveluista vastaavan:

a) tulee konsultoida Hyvinvointikeskuksen ohjausryhmän jäseniä tarkoituksena saavuttaa yhteisymmärrys kaikissa asioissa, jotka koskevat KAS-tehtäviä.

b) osoittaa sellaista johtamista, joka varmistaa, että kaikilla hänen päätöksillään on Hyvinvointi-keskuksen ohjausryhmän kaikkien jäsenten tuki; tämä koskee myös niitä tilanteita, kun jotkut ohjausryhmän jäsenet olisivat tehneet erilaisen päätöksen, ja;

c) tulee ilmoittaa AJR:lle, jos päätöksellä tai ohjeella ei ole Hyvinvointikeskuksen ohjausryhmän tukea.

6.4.4 Ellei AJR ole antanut muuta määräystä tai ellei johtamisjärjestelmässä ole muuta määrätty, Hyvinvointikeskuksen ohjausryhmä tulee pitämään pöytäkirjaa kaikista päätöksistä ja sovituista toimista, jotka tehdään ohjausryhmän kokouksissa. Pöytäkirjan kopio toimitetaan kokouksen jälkeen niin pian kuin mahdollista kaikille Hyvinvointikeskuksen ohjausryhmän sekä AJR:n jäsenille, ellei AJR ole antanut muuta ohjetta.

**6.5 Päätoteuttaja**

Palvelun päätoteuttajana toimii Allianssin \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**6.6 Alihankinta**

6.6.1 Kun Osapuoli hankkii Ulkopuolisen toimittajan tämän sopimuksen täyttämiseen, noudatetaan seuraavaa menettelyä:

1. Ulkopuolisen toimittajan hankinta ja sopimus tehdään Allianssin johtamisjärjestelmään kuuluvan hankintasuunnitelman mukaisesti,
2. kaikki suoritukset, jotka maksetaan Ulkopuoliselle toimittajalle sopimuksen mukaisesti, ovat korvattavia kustannuksia,
3. Osapuolet vastaavat yhdessä Ulkopuolisten toimittajien hankinnasta ja johtamisesta,
4. alihankintasopimukseen sisällytetään ehto, jonka mukaan se voidaan siirtää tämän sopimuksen tarkoittamalla tavalla.

7 Toteutusvaiheen tehtävät

**7.1 Toimintaperiaatteet**

7.1.1 Osapuolet suorittavat toteutusvaiheen tehtävät (TAS-tehtävät):

a) huolellisesti, asiantuntevasti ja tehokkaasti,

b) niin, että luvattu laatu saavutetaan Allianssin johtamisjärjestelmässä olevien laatuvaatimusten ja valvontasuunnitelmien mukaisesti,

c) aikataulussa,

d) noudattaen lainsäädäntöä, määräyksiä, päätöksiä, viranomaisohjeita ja työehtosopimuksia, ja velvoittaen myös Osapuolten sopimuskumppanit noudattamaan niitä,

e) toimia niiden periaatteiden ja sitoumusten mukaisesti, jotka on esitetty Allianssin peruskirjas-sa ja/tai AJR:n ohjeistuksissa ja

f) varmistaen, etteivät Osapuolet riko suojattuja immateriaalioikeuksia.

**7.2 Lainsäädännön ja lupaehtojen noudattaminen**

7.2.1 Osapuolet ovat tietoisia Tilaajan lakisääteisistä velvollisuuksista ja vakuuttavat, etteivät TAS-tehtävissä toimiessaan riko lainsäädännössä tai lupaehdoissa asetettuja vaatimuksia.

7.2.2 Osapuolet hankkivat velvoitteidensa täyttämiseksi tarvittavat luvat ja tekevät tarvittavat viran-omaisilmoitukset.

**7.3 Turvallisuus**

7.3.1 Osapuolet sitoutuvat toteuttamaan turvallisen työympäristön ja ehkäisemään vahinkoja ja onnettomuuksia.

7.3.2 Osapuolet noudattavat kaikkia työsuojeluun liittyviä lakisääteisiä vaatimuksia viranomaisten määräyksiä, ohjeita ja päätöksiä sekä Allianssin johtamisjärjestelmän ohjeita, suunnitelmia sekä menettelytapoja.

**7.4 Suunnittelun laatu**

7.4.1 Suunnittelun laatutaso on erinomainen.

**7.5 Aikataulu**

7.5.1 Osapuolet saavuttavat kaikki asetetut aikatavoitteet. Kehitysvaiheen arvioitu valmistumisaika on määrätty liitteessä.

**7.6 Kustannustehokkuus**

7.6.1 Palvelu toteutetaan kustannustehokkaasti innovatiivisten ratkaisujen sekä tehokkaiden toiminta- ja työtapojen avulla.

8 Kustannukset ja maksut

**8.1 Kehitysvaiheen kustannukset**

8.1.1 Kehitysvaiheen kustannukset koostuvat Palveluntuottajalle ja Aliallianssikumppanille suoritettavista maksuista sekä Tilaajan kustannuksista.

8.1.2 Palveluntuottajalle ja Aliallianssikumppanille Kehitysvaiheessa suoritettavat kohdassa 8.2.1 tarkoitetut maksut ovat arviolta yhteensä \_\_\_\_\_\_\_\_\_\_\_\_\_\_\_\_\_\_\_\_\_\_ euroa (alv. 0 %).

**8.2 Maksut palveluntuottajalle ja allianssikumppanille**

8.2.1 Tilaaja suorittaa Palveluntuottajalle ja Aliallianssikumppanille korvauksen KAS-tehtävien tuottamisesta ja muiden velvollisuuksien täyttämisestä seuraavasti:

a) Korvattavat kustannukset ja Palkkion sekä Kannustinjärjestelmän mukaiset bonukset ja sanktiot Kaupallisen mallin mukaisesti;

b) arvonlisävero kohdan 8.3 mukaisesti ja

c) maksut, jotka Tilaaja on velvollinen korvaamaan Palveluntuottajalle tämän sopimuksen mukaisesti

Myös sopimuksen päättämistilanteiden yhteydessä maksetaan tässä kohdassa tarkoitetut korvaukset.

**8.3 Arvonlisävero**

8.3.1 Jokaisen Osapuolen ja Aliallianssikumppanin tulee olla rekisteröitynyt arvonlisäverovelvolliseksi. Tähän sopimukseen sovelletaan kulloinkin voimassa olevia arvonlisäverotusta koskevia säännöksiä.

8.3.2 Tässä sopimuksessa ilmoitetut maksut eivät sisällä arvonlisäveroa. Mikäli hyvinvointikeskuksen palveluiden tuottamisessa on kyse arvolisäverolain 130 a §:n mukaisesta verottomasta sosiaali- ja terveydenhuollonpalvelun myynnistä (ml. palveluntuottajan tarjoamat hoitoon tai asumiseen tavanomaisesti liittyvät tukipalvelut), ei hintoihin lisätä arvonlisäveroa. Näiden palveluiden hinnat ilmoitetaan arvonlisäverottomina, eikä Palveluntuottaja ole arvonlisäverovelvollinen näistä palveluista.

Mikäli viranomaismääräykset tai säädökset muuttuvat sopimuskauden aikana siten, että hyvinvointikeskuksen palvelujen myyntiin joltakin osin on lisättävä arvonlisävero, on palveluntuottajalla oikeus laskuttaa voimassa oleva arvonlisävero Tilaajalta.

Palveluntuottajalla ja Aliallianssikumppanilla on oikeus laskuttaa kulloinkin voimassa oleva arvon-lisävero.

8.3.3 Mahdollista arvonlisäveroa laskuttaessa Palveluntuottajan ja Aliallianssikumppanin on eriteltävä laskussa palvelun arvonlisäveroton ja -verollinen osuus. Palveluntuottajan ja Aliallianssikumppanin on annettava Tilaajalle kaikki Tilaajan pyytämät tiedot Tilaajalta laskutettavan arvonlisäveron määrästä.

**8.4 Laskutus ja maksatus**

8.4.1 Laskutus suoritetaan Osapuolittain ja Aliallianssikumppaneittain keskimäärin kerran kuukaudessa. Laskussa tulee olla eroteltuna Korvattavat kustannukset ja palkkio-osuus. Laskut tulee lähettää Tilaajalle.

8.4.2 Laskutuksesta ja maksatuksesta päätetään tarkemmin laskutusohjeessa (liite).

8.4.3 Tilaaja maksaa Palkkion Palveluntuottajalle ja Aliallianssikumppanille kyseisen Palveluntuottajan ja Aliallianssikumppanin sovittuun palkkioprosenttiin ja laskutusvälillä toteutuneisiin korvattaviin kustannuksiin perustuen.

8.4.4 Palveluntuottaja ja Aliallianssikumppani hyväksyvät, että maksut Tilaajalta ovat vain maksu, mutta eivät todiste KAS-tehtävien suorittamisesta tämän sopimuksen mukaisesti.

**8.5 Ennakkomaksut**

8.5.1 Palveluntuottajan ei tarvitse rahoittaa maksuliikennettä. Tästä huolehditaan tarvittaessa ennakkomaksuilla, maksuposteilla tai arviolaskuilla. Menettelyn tarkemmasta sisällöstä päätetään laskutusohjeessa (liite 3).

Myös Aliallianssikumppanille voidaan tarvittaessa maksaa ennakkomaksua, mikäli AJR näin päättää.

**8.6 Asiakirjojen läpinäkyvyys ja säilyttäminen**

8.6.1 Osapuolet järjestävät KAS-tehtävien sopimuksen mukaisten maksujen kirjanpidon hyvää kirjanpitotapaa noudattaen ja läpinäkyvästi siten, että kaikilla Osapuolilla on mahdollisuus varmistaa maksujen sopimuksenmukaisuus.

8.6.2 Osapuolet arkistoivat

1. KAS-tehtävien kirjanpidon siihen liittyvine tositteineen
2. kaiken muun KAS-tehtävien dokumentaation ja asiakirjat, jotka Osapuolet ovat laatineet TAS-tehtävien tuottamista varten.

Arkistointivelvoite jatkuu vähintään kolme vuotta sopimuksen päättymisestä Allianssin kehitysvaiheessa laadittavan arkistointisuunnitelman mukaisesti.

8.6.3 Tilaaja voi sopimuksen allekirjoituspäivämäärästä alkaen siihen saakka, kun on kulunut kolme vuotta sopimuksen päättymisestä, määrätä suoritettavaksi tarkastuksen koskien mitä tahansa dokumentaatiota, joka on laadittu Allianssin alaisuudessa tehtävän työn tuottamista varten. Tarkastuksen suorittaa Allianssin talousasiantuntija tai muu ulkopuolinen ja riippumaton tarkastaja. Tarkastaja on salassapitovelvollinen myös suhteessa muihin tämän sopimuksen Osapuoliin tarkastuksen yhteydessä saamistaan liike- ja ammattisalaisuuksista tässä sopimuksessatarkoitetulla tavalla.

8.6.4 Tällaisen mahdollisen katselmuksen tai auditoinnin suorittamiseksi Osapuolet sopivat seuraavasti:

1. Tarkastajalle järjestetään pääsy kaikkeen tarkastuksen kannalta tarpeelliseen aineistoon ja tiloihin.
2. Jos tarkastuksessa huomataan, että Palveluntuottajalle tai Aliallianssikumppanille suoritetut maksut alittavat tai ylittävät tämän sopimuksen mukaiset oikeudet, maksetaan alitusta vastaava maksu tai laskutetaan ylitystä vastaava maksu korkoineen Palveluntuottajalta tai Allianssikumppanilta.
3. Tarkastuskustannukset ovat Tilaajan allianssikustannuksia.

9 Vakuudet

9.1.1 Tilaajalla on oikeus vaatia Palveluntuottajan jäsenyritykseltä vakuus tämän sopimuksen mukaisista ennakkomaksuista.

9.1.2 Palveluntuottajan jäsenyritys on Tilaajan niin vaatiessa velvollinen antamaan Tilaajalle tässä sopimuksessa määrättyjen Kehitysvaiheen ennakkomaksujen vakuuksiksi joko raha- tai vakuutuslaitoksen antaman omavelkaisen takauksen, rahalaitokseen tehdyn rahatalletuksen tai muun Tilaajan hyväksymän vakuuden. Talletustodistukseen tai muuhun irtaimeen panttiin on liitettävä pantinantajan panttaussitoumus ja talletustodistukseen lisäksi pankin sitoumus säilyttää Tilaajalle panttioikeus talletukseen. Emoyhtiön tai muun samaan konserniin kuuluvan yrityksen antamaa omavelkaista takausta ei hyväksytä vakuudeksi.

9.1.3 Jos Palveluntuottajan jäsenyrityksen antaman vakuuden arvo muuttuu, tai Palveluntuottajan jäsenyrityksen toteuttaman osuuden arvo muuttuu siinä määrin, että vakuus ei enää vastaa sovittua vakuuden määrää, on vakuutta Tilaajan tai Palveluntuottajan jäsenyrityksen esittämästä vaatimuksesta tarkistettava vastaavasti.

9.1.4 Palveluntuottajan jäsenyrityksen on huolehdittava siitä, että kaikki vaadittavat vakuudet toimitetaan määräajassa ja että ne ovat voimassa, kunnes kaikki vakuuksien palauttamiselle asetetut ehdot on täytetty.

9.1.5 Vakuus on annettava Tilaajalle ennen kuin Palveluntuottajan jäsenyritys on oikeutettu sopimuksen mukaisiin maksuihin, kuitenkin viimeistään 21 vrk:n kuluessa allianssin Kehitysvaiheen sopimuksen allekirjoittamisesta.

9.1.6 Jos Aliallianssikumppanille suoritetaan AJR:n päätöksellä ennakkomaksua, Aliallianssikumppania koskevat samat vakuusehdot kuin Palveluntuottajan jäsenyritystä.

9.1.7 Vakuuksiin liittyvät Palveluntuottajan jäsenyrityksen kustannukset ovat korvattavia kustannuksia.

10 Vakuutukset

**10.1 Allianssin vakuuttaminen**

10.1.1 Palveluntuottajalla ja sen jäsenyrityksellä tulee olla AJR:n hyväksymässä vakuutusstrategiassa ja/tai tässä kohdassa edellytetyt vakuutukset.

Osapuolien tulee viipymättä tämän sopimuksen allekirjoittamisen jälkeen laatia vakuutusstrategia ja esittää se AJR:lle. Kun AJR on hyväksynyt vakuutusstrategian, se liitetään tämän sopimuksen liitteeksi.

10.1.2 Vakuutuksenantajien tulee olla luotettavia ja vakavaraisia vakuutusyhtiöitä, joilla on hyvä maine vakuutusmarkkinoilla. Vakuutusyhtiöllä tulee olla kansainvälisen luokituslaitoksen antama luokitus, jonka vähimmäisvaatimus on Standard & Poor’s A- tai muun luokituslaitoksen antama vastaava luokitus. Luokitus tarkastetaan määräajoin Kehitysvaiheessa sovittavalla tavalla. AJR voi erikseen perustellusta syystä hyväksyä vakuutuksenantajaksi vakavaraiseksi ja luotettavaksi katsomansa vakuutusyhtiön, joka ei täytä edellä esitettyä luokitusvaatimusta.

**10.2 Allianssin lukuun otettavat vakuutukset**

Palveluntuottajan ja sen jäsenyritysten tulee Palvelun Kehitysvaiheen alussa AJR:n päättämällä tavalla hankkia seuraavat vakuutukset:

10.2.1Toiminnan vastuuvakuutus

Toiminnan vastuuvakuutus, joka kattaa Palvelun Kehitysvaiheessa aiheutuvat henkilö- ja esinevahingot. Toiminnan vastuuvakuutuksessa vakuutettuina tulee olla kaikki Allianssin Osapuolet sekä näiden alihankkijat.

Vastuuvakuutuksesta maksettavan vakuutuskorvauksen enimmäismäärä on määrätty vakuutus-strategiassa. Toiminnan vastuuvakuutuksen on oltava voimassa Palvelun Kehitysvaiheen alkamisesta Toteutusvaiheen Palvelun päättymiseen, mikäli Palvelussa siirrytään Toteutusvaiheeseen. Mikäli Palvelussa ei siirrytä Toteutusvaiheeseen, toiminnan vastuuvakuutuksen on oltava voimassa KAS-tehtävien valmistumiseen asti siten kuin AJR päättää.

Vakuuttajan tulee luopua oikeudestaan hakea korvausta vahingon aiheuttajalta tämän ollessa vakuutettuna tässä vakuutuksessa. Vakuutuksen on katettava myös vakuutettujen toisilleen aiheuttamat vahingot.

10.2.2 Muut lakisääteiset vakuutukset

Muut lakisääteiset hyvinvointikeskuksen palveluiden suunnittelussa tai toteuttamisessa vaadittavat vakuutukset.

**10.3 Palveluntuottajan jäsenyrityksen muut vakuutukset**

10.3.1 Palveluntuottajan jäsenyrityksellä tulee olla vakuutusstrategian mukaiset vakuutukset kohdassa 10.2.1 sekä jäljempänä tässä kohdassa mainittujen vakuutusten lisäksi.

Palveluntuottajan jäsenyrityksellä on oltava henkilöstölleen voimassa lakisääteinen työtapaturmavakuutus sekä käytettäville laitteille laitekohtaiset vakuutukset. Edellä mainittujen vakuutusten tulee olla voimassa Allianssin Kehitysvaiheen alkamisesta Toteutusvaiheen palvelutuotannon päättymiseen, jos Palvelussa siirrytään Toteutusvaiheeseen.

Jos Palvelussa ei siirrytä Toteutusvaiheeseen, vakuutusten on oltava voimassa KAS-tehtävien valmistumiseen asti siten kuin AJR päättää. Jos Palveluntuottajan jäsenyritys tai Palveluntuottaja suljetaan pois, taikka sopimus irtisanotaan kohdissa 12.1.4, 12.2 tai 12.3 tarkoitetulla tavalla, vakuutusten on oltava voimassa poissulkemisen tai irtisanomisen voimaantuloon saakka.

10.3.2 Palveluntuottajan tulee valvoa, että sen käyttämillä alihankkijoilla ja toimittajilla on työskennelles-sään vastaavat vakuutukset voimassa.

**10.4 Vakuuttamiskustannukset**

10.4.1 Palveluntuottajan ottamat vakuutukset

Kohdan 10.3 mukaisten vakuutusten ottamisesta ja ylläpitämisestä aiheutuvat kustannukset eivät ole Palveluntuottajalle / Palveluntuottajan jäsenyritykselle Korvattavia kustannuksia lukuun ottamatta työtapaturmavakuutusta, joka on Korvattava kustannus kaupallisen mallin mukaisesti.

10.4.2 Allianssin lukuun otetut vakuutukset

Kohdan 10.2 mukaisten vakuutusten ottamisesta ja ylläpitämisestä aiheutuvat kustannukset mukaan lukien vakuutusmeklaripalkkiot ja omavastuuosuuskustannukset ovat Korvattavia kustannuksia.

**10.5 Korvausvaatimusten esittäminen**

10.5.1 Osapuolien tulee ilmoittaa AJR:lle vakuutustapahtumista siten kuin vakuutusstrategiassa määrätään.

10.5.2 AJR päättää kaikista Allianssiin liittyvistä vakuutuskorvausvaatimuksista. Kummankin osapuolen tulee

1. pitää toinen Osapuoli tietoisina kaikista vakuuttajille tehdyistä vaatimuksista, jotka liittyvät kehitysvaiheen tehtävien suorittamiseen Allianssin alaisuudessa sekä tällaisten vaatimusten etenemisestä ja tuloksista,
2. olla sopimatta vakuutustapahtumaa ilman AJR:n etukäteishyväksyntää ja
3. varmistaa, että AJR:llä on kaikki tieto, joka on osapuolen tiedossa liittyen kyseiseen vakuu-tustapahtumaan.

**10.6 Kielto antaa vakuudeksi vakuutuskorvauksia**

10.6.1 Osapuolet sitoutuvat olemaan panttaamatta tai muuten antamatta vakuudeksi kohdan 2 mukaisista vakuutuksista saatavia korvauksia.

**10.7 Vakuutusten yleiset vaatimukset**

10.7.1 Osapuolet eivät saa millään tavoin aiheuttaa jollekin vakuutuksenantajalle oikeutta kieltäytyä maksamasta vakuutuskorvausta vakuutuksista.

10.7.2 Osapuolten tulee noudattaa kaikkia kunkin vakuutussopimuksen mukaisia vakuutus- ja suojelueh-toja ja muita mahdollisia vakuutussuojan ylläpitämiseksi edellytettyjä ehtoja.

10.7.3 Vakuutuksia voidaan muuttaa vain AJR:n vaatimuksesta ja AJR:n vaatimalla ja hyväksymällä tavalla. Vakuutuskauden aikana vakuutukseen tehtävät muutokset tekee vakuutuksen hankkinut Palveluntuottajan jäsenyritys saatuaan muutokseen AJR:n hyväksynnän.

10.7.4 Palveluntuottajan tulee toimittaa vakuutuskirjat, muu vakuutusdokumentaatio ja vahvistus vakuu-tusmaksujen maksamisesta AJR:lle, ja toimittaa muille Osapuolille sopimuksen mukaisten vakuu-tusten voimassaolon vahvistava vakuutustodistus.

10.7.6 Mikäli Osapuoli rikkoo mitä tahansa tämän kohdan määräystä, toinen Osapuoli voi maksaa vakuutusten voimassapitämiseksi vaaditut maksut tai hankkia itse vastaavat vakuutukset. Kummassakin tapauksessa toisella Osapuolilla on oikeus saada määräystä rikkoneelta osapuolelta korvaus vakuutuksen voimassa pitämiseksi suorittamista maksuista tai uuden vakuutuksen hankkimisesta aiheutuvista vakuutusyhtiön perimistä välittömistä kustannuksista, jos ne eivät kuulu Allianssin korvattaviin kustannuksiin.

10.7.7 Osapuoli (vahingonkorvaaja) korvaa toiselle Osapuolelle (korvauksensaaja) kaikki kulut, kustan-nukset, menetykset ja kärsityt vahingot, jotka vahingonkorvaaja on aiheuttanut jättämällä täyttä-mättä vakuutuksiin liittyvät velvoitteensa.

10.7.8 Jos Osapuolet saavat vahingon vuoksi vakuutuskorvausta, Tilaajan Palveluntuottajalle suorittamat maksut ja vakuutuskorvaus yhteensovitetaan siten, ettei Palveluntuottaja saa samasta suoritteesta päällekkäistä maksua. Saatu vakuutuskorvaus otetaan huomioon Palvelun Toimintakauden Tavoitekustannuksessa ja Avaintulosalueissa siten, ettei vahinko heikennä Allianssin suoritusta siltä osin kuin vahingosta on saatu vakuutuskorvaus.

11 Immateriaalioikeudet

**11.1 Yleiset Aineistoa ja immateriaalioikeuksia koskevat ehdot**

11.1.1 Osapuolet vastaavat siitä, että ne ovat asianmukaisesti huolehtineet Aineiston ja Immateriaalioikeuksien luottamuksellisesta käsittelystä ja vakuuttavat, että niillä on oikeudet kaikkeen Aineistoon ja Aineiston Immateriaalioikeuksiin, jotka ovat tarpeen tämän Kehitysvaiheenvaiheen allianssisopimuksen mukaisten tehtävien toteuttamiseksi. Osapuolet vastaavat siitä, että niille tämän kohdan perusteella myönnettävät oikeudet sisältävät alla kuvatut oikeudet.

11.1.2 Tämän sopimuksen tarkoituksena ei ole siirtää Osapuolten olemassa olevien Immateriaalioikeuk-sien omistusoikeutta toisille Osapuolille eikä käyttää niitä muuhun kuin Aineiston Käyttötarkoitusta varten. Jos Osapuolten olemassa olevien Immateriaalioikeuksien omistusoikeutta kuitenkin jossain tilanteessa siirretään, Immateriaalioikeuksien omistusoikeus siirtyy vain erillisellä kirjallisella sopimuksella, jossa siirto on nimenomaisesti yksilöity.

11.1.3 Kummallakaan Osapuolella ei ole oikeutta käyttää toiselta Osapuolelta saamiaan mitään Aineistoja, kuten piirustuksia, suunnitelmia, tietokoneohjelmia, laskelmia tai muuta Aineistoa sekä edellä mainittuihin liittyviä Immateriaalioikeuksia muutoin kuin Aineiston luovuttaneen Osapuolen sallimalla tavalla Toteutusvaiheen tehtävien toteuttamiseksi ja tämän sopimuksen velvoitteiden täyttämiseksi. Osapuolet vastaavat siitä, että toisen Osapuolen virka-, liike- tai yrityssalaisuuksia ei paljasteta.

11.1.4 Osapuolen toimittaman Aineiston sisältö ja toimitustapa on sovittu yhdessä KAS-vaiheessa siten, että toimitettavaa Aineistoa voidaan käyttää ja hyödyntää tässä Palvelussa Aineiston käyttötarkoituksen mukaisesti hankkeen parhaaksi -periaatteella.

11.1.5 Kehitysvaiheen allianssisopimuksen kaupallisen mallin mukaiset maksut sisältävät ja kattavat korvauksen Aineiston ja Aineiston immateriaalioikeuksien Aineiston Käyttötarkoituksen mukaisesta käytöstä Kehitysvaiheen allianssisopimuksen voimassaoloaikana ja jäljempänä yksilöidyin tavoin myös sen jälkeen.

**11.2 Olemassa olevan Aineiston immateriaalioikeudet**

11.2.1 Osapuolten ennen tämän sopimuksen allekirjoittamista omistaman Aineiston ja immateriaalioikeuksien omistusoikeus säilyy sillä Osapuolella, joka on ne omistanut ennen sopimuksen allekirjoittamista.

**11.3 Osapuolen kehittämän Aineiston immateriaalioikeudet**

11.3.1 Jos tämän sopimuksen Osapuoli on yksin kehittänyt Palvelun ja sen suunnittelun aikana uutta Aineistoa ja immateriaalioikeuksia, tämän Aineiston ja immateriaalioikeuksien omistusoikeus tulee sille Osapuolelle, joka sen on kehittänyt.

**11.4 Osapuolten yhdessä kehittämän Aineiston immateriaalioikeudet**

11.4.1 Palvelun aikana Osapuolten yhdessä kehittämän uuden Aineiston ja Immateriaalioikeuksien

**11.5 Osapuolelle myönnettävä käyttöoikeus**

Ellei jäljempänä olevasta muuta johdu, Osapuoli myöntää edellä kohdissa 11.2. - 11.4. tarkoitettuun Aineistoon ja Aineiston Immateriaalioikeuksiin toiselle Osapuolelle peruuttamattoman, rajoittamattoman, itsenäisen, ei-eksklusiivisen ja rinnakkaisen oikeuden käyttää Aineistoa ja Aineiston Immateriaalioikeuksia Aineiston Käyttötarkoitusta varten. Myönnetyn käyttöoikeuden nojalla käyttö-oikeuden saaneella Osapuolella on Aineiston Käyttötarkoitusta varten oikeus hyödyntää, muuttaa, käyttää muutetussa muodossa, edelleen kehittää, kopioida, jäljentää, siirtää sekä alilisensoida Aineistoa ja Aineistoa koskevia Immateriaalioikeuksia kolmannelle mukaan lukien päivittää niin sanottu natiivimalli, soveltuvaksi uusiin tiedosto- tai järjestelmäversioihin siinä laajuudessa kuin vilpittömässä mielessä katsotaan tarpeelliseksi Aineiston käyttötarkoitusta varten. Osapuolelle myönnetty käyttöoikeus oikeuttaa käyttämään Aineistoa ja Aineiston Immateriaalioikeuksia itsenäisesti tai kolmannen Osapuolen toimesta siinä laajuudessa kuin Osapuoli katsoo tarpeelliseksi Aineiston Käyttötarkoitusta varten.

Osapuolen käyttöoikeus Aineistoon ja Aineiston Immateriaalioikeuksiin alkaa välittömästi tämän Kehitysvaiheen allianssisopimuksen tultua voimaan ja voimaantulon jälkeen luotuun Aineistoon ja Aineiston Immateriaalioikeuksiin välittömästi Osapuolen luotua Aineistoa ja saatua Aineistoa koskevia Immateriaalioikeuksia. Osapuolella on oikeus käyttää Aineistoa ja Aineiston Immateriaalioikeuksia Kehitysvaiheen allianssisopimuksen voimassaoloaikana ja myös sen jälkeen.

Osapuolelle myönnetty käyttöoikeus sisältää oikeuden Kehitysvaiheen allianssisopimuksen päättyessä mistä syystä tahansa a) joko itsenäisesti tai toisen palveluntuottajan toimesta jatkaa Aineiston Käyttötarkoituksen toteuttamista käyttämällä Aineistoa (mukaan lukien oikeus kopioida ja muokata Aineistoa) tässä Kehitysvaiheen allianssisopimuksessa kuvatulla tavalla, b) siirtää tällaiset oikeudet kolmannelle Osapuolelle Aineiston Käyttötarkoitusta varten, ja c) saada Osapuolelta tukea Aineiston ja Aineiston Immateriaalioikeuksien käytössä siirtymäajan (enintään kuuden kuukauden ajaksi) Kehitysvaiheen allianssisopimuksen päättymisestä yhdessä sovitulla tavalla yhdessä sovittua kohtuullista korvausta vastaan Aineiston Käyttötarkoitusta varten.

Jos käyttöoikeuden saanut Osapuoli tahallaan tai törkeällä huolimattomuudella olennaisesti loukkaa tässä sopimuksessa sovittuja toisen Osapuolen Aineiston Immateriaalioikeuksia, Osapuoli voi kieltäytyä jatkossa myöntämästä toiselle Osapuolelle uuteen Aineistoon ja Immateriaalioikeuksiin edellä tarkoitettua käyttöoikeutta.

**11.6 Kolmansien osapuolten Aineisto ja Immateriaalioikeudet**

Tämän sopimuksen Osapuolet sitoutuvat yhdessä toimimaan siten, että Osapuolet pyrkivät saamaan Palvelussa tarvittavaan kolmansien osapuolten Aineistoon ja Immateriaalioikeuksiin sellaiset oikeudet, jotka ovat tässä Palvelussa hankkeen parhaaksi -periaatteen mukaiset. Tarvittaessa AJR päättää toimintavasta liittyen kolmansien osapuolten Aineistoon ja Immateriaalioikeuksiin.

**11.7 Korvausvastuu**

Immateriaalioikeuksia loukannut Osapuoli vastaa kaikista Aineistoon ja/tai Immateriaalioikeuksiin liittyvistä vahingoista ja korvauksista, joita muille Osapuolille aiheutuu tai muilta Osapuolilta vaaditaan (esimerkiksi muiden tahojen immateriaalioikeuksien rikkomisesta) loukanneen Osapuolen menettelyn vuoksi.

12 Sopimuksen keskeyttäminen ja päättäminen

**12.1 Sopimuksen keskeyttäminen**

12.1.1Tilaaja voi missä vaiheessa tahansa ja mistä syystä tahansa ilmoittaa Palveluntuottajalle keskeyttävänsä Palvelun KAS-tehtävät. Tilaajan tulee ilmoittaa keskeyttämisestä kirjallisesti AJR:n kokouksessa vähintään yksi (1) kuukausi ennen sitä päivämäärää, jona keskeyttäminen tulee voimaan.

12.1.2 Jos Tilaaja keskeyttää KAS-tehtävät kohdan 12.1.1 mukaisesti, Tilaaja voi milloin tahansa määrätä Palveluntuottajan aloittamaan KAS-tehtävät uudelleen. Tilaajan tulee ilmoittaa KAS-tehtävien uudelleen aloittamisesta kirjallisesti AJR:n kokouksessa vähintään yksi (1) kuukausi ennen sitä päivämäärää, jona sopimuksen keskeyttäminen tulee voimaan.

12.1.3 Tilaajan ja Palveluntuottajan tulee yhdessä suunnitella ja toteuttaa hallitusti ja AJR:n päätösten mukaisesti edellä kohdissa 12.1.1 ja 12.1.2 tarkoitettuihin KAS-tehtävien keskeyttämiseen ja uudelleen aloittamiseen liittyvät järjestelyt mukaan lukien järjestelyjen aikataulu.

12.1.4 Jos Tilaaja ei ilmoita kirjallisesti kohdan 12.1.2 mukaisesta KAS-tehtävien uudelleen aloittamisesta kolmen (3) kuukauden sisällä keskeytyksestä, on Palveluntuottajalla oikeus vaatia sopimuksen irtisanomista, jolloin sovelletaan kohtaa 12.2.4. Tilaaja ja Palveluntuottaja voivat sopia myös kolmea kuukautta pidemmästä ajasta koskien ilmoitusta palveluiden tuottamisen jatkamista.

12.1.5 Jos Tilaaja määrää keskeyttämään kaikki tai osan KAS-tehtävistä, Osapuolet toimivat seuraavasti:

a) keskeyttävät KAS-tehtävät kohdan 12.1.2 mukaisesti,

b) aloittavat KAS-tehtävät uudelleen kohdan 12.1.2 mukaisesti, ja

c) tekevät keskeytyksen aikana parhaansa minimoidakseen keskeytyksestä aiheutuvat lisäkustannukset.

12.1.6 Jos Palvelun KAS-tehtävien keskeyttäminen johtuu sellaisesta ulkopuolisesta syystä, joka ei miltään osin johdu Palveluntuottajasta, ja jota syytä Osapuolet eivät ole voineet tunnistaa ja ottaa huomioon, keskeytyksestä aiheutuvat vaikutukset Tilaajan tai Palveluntuottajan tämän sopimuksen mukaisten tehtävien suorittamiselle, aikataululle, kustannuksille, tavoitteille ja maksuille otetaan huomioon siinä laajuudessa kuin AJR päättää.

**12.2 Palveluntuottajan jäsenyrityksen poissulkeminen**

12.2.1 Tilaaja voi milloin tahansa ja mistä tahansa syystä sulkea Palveluntuottajan jäsenyrityksen kirjallisesti pois osallistumasta jatkossa Palvelun KAS-tehtävien toteuttamiseen.

Tilaajan tulee tuoda aikomuksensa poissulkemisesta käsiteltäväksi AJR:n kokoukseen ja antaa Palveluntuottajan jäsenyritykselle mahdollisuus korjata pois sulkemisen perusteet. Tilaajan tulee tämän jälkeen ilmoittaa poissulkemisesta AJR:n kokouksessa vähintään yksi (1) kuukausi ennen sitä päivämäärää, jona poissulkeminen tulee voimaan.

12.2.2 Tilaajan ja Palveluntuottajan tulee yhdessä suunnitella ja toteuttaa hallitusti ja AJR:n päätösten mukaisesti edellä kohdassa 12.2.2 tarkoitettu Palveluntuottajan jäsenyrityksen poissulkeminen ja siihen liittyvät järjestelyt mukaan lukien järjestelyjen aikataulu.

12.2.3 Jos Palveluntuottajan jäsenyritys suljetaan pois kohdan 12.2.1 mukaisesti, Tilaaja voi päättää irtisanoa tämän sopimuksen kohdan 12.3 mukaisesti.

12.2.4 Jos Palveluntuottajan jäsenyritys suljetaan pois kohdan 12.2.1 mukaisesti, niin:

a) pois suljettu Palveluntuottajan jäsenyritys ei ole enää AJR:n jäsen, eikä se muutoinkaan osallistu Allianssiin tai KAS-tehtävien sopimusehtoihin,

b) AJR:ssä ei voida Palveluntuottajan jäsenyrityksen poissulkemisen voimaantulon jälkeen tehdä takautuvasti tai muutoin kyseisen Palveluntuottajan jäsenyrityksen etuihin, oikeuksiin tai vastuisiin liittyviä päätöksiä,

c) Pois suljetun Palveluntuottajan jäsenyrityksen tulee kaikin mahdollisin ja kohtuudella käytettävissä olevin keinoin minimoida häiriöt ja kustannukset, jotka aiheutuvat poissulkemisesta muille Osapuolille,

d) Pois suljetun Palveluntuottajan jäsenyrityksen tulee viipymättä, Tilaajan niin vaatiessa, siirtää Tilaajalle maksutta tämän sopimuksen mukaisten velvoitteiden toimittamiseksi tekemänsä alihankintasopimukset,

e) Pois suljetun Palveluntuottajan jäsenyrityksen tulee viipymättä, Tilaajan niin vaatiessa, toimittaa Tilaajalle kaikki sen hallussa olevat KAS-palveluihin liittyvät asiakirjat ja tiedot (myös sähköisesti tallennetut tiedostot),

f) Pois suljetun Palveluntuottajan jäsenyritys ei saa myöhemmin ottaa tilausta tai toimeksiantoa toimittaa tai avustaa KAS-tehtävissä (suorasti tai epäsuorasti) ilman Tilaajan etukäteen antamaa kirjallista suostumusta, ja

g) Tilaaja voi (ilman kustannuksia) käyttää töitä, jonka pois suljetun Palveluntuottajan jäsenyritys on suorittanut ja josta sille on korvattu tässä sopimuksessa tarkoitetut kustannukset ja muut maksut (sisältäen immateriaalioikeudet kohdan 11 mukaisesti).

**12.3 Sopimuksen irtisanominen**

12.3.1 Riippumatta tämän sopimuksen muista ehdoista Tilaajalla on aina oikeus milloin tahansa ja mistä tahansa syystä irtisanoa tämä sopimus.

Tilaajan tulee tuoda aikomuksensa irtisanomisesta käsiteltäväksi AJR:n kokoukseen ja antaa Palveluntuottajan jäsenyritykselle mahdollisuus korjata irtisanomisen perusteet. Tilaajan tulee tämän jälkeen ilmoittaa irtisanomisesta AJR:n kokouksessa kehitysvaiheessa vähintään yksi (1) kuukausi ennen sitä päivämäärää, jona irtisanominen tulee voimaan (irtisanomisaika).

12.3.2 Irtisanomisilmoituksessa Tilaajan tulee ilmoittaa myös se, kuinka KAS-tehtävien toimittaminen tullaan tämän sopimuksen mukaisesti päättämään. Irtisanomisilmoituksessa tulee ilmoittaa, että se on tehty kohdan 12.3.1 mukaisesti.

**12.4 Osapuolten velvollisuudet irtisanomisen jälkeen**

12.4.1 Irtisanomisilmoituksen vastaanottamisen jälkeen Osapuolet toimivat seuraavasti:

a) lopettavat Palvelun KAS-tehtävät siten, että kohdan b ja kohdassa 12.1.5 esitetyt velvoitteet voidaan toteuttaa,

b) suorittavat sellaiset välttämättömät työt, että Palvelussa tehdyt KAS-tehtävät eivät mene hukkaan ja että tehdyt työt voidaan luovuttaa seuraavalle Palveluntuottajalle.

12.4.2 Irtisanomisilmoituksen vastaanottamisen jälkeen Palveluntuottajan tulee:

c) lopettaa KAS-tehtäviä koskevat työt siten, että kohtien b – f velvoitteet voidaan täyttää,

d) säilyttää huolellisesti ja palauttaa kaikki hallussaan oleva ja Tilaajalle kuuluva omaisuus,

e) Tilaajan niin vaatiessa viipymättä siirtää Tilaajalle tämän sopimuksen mukaisten velvoitteiden toimittamiseksi tekemänsä alihankintasopimukset,

f) Tilaajan niin vaatiessa viivytyksettä toimittaa Tilaajalle kaikki hallussaan olevat asiakirjat ja tiedot (myös sähköisesti tallennetut tiedostot), jotka liittyvät KAS-tehtäviin,

g) suorittaa sellaiset välttämättömät työt, että KAS-vaiheessa tehty työ ei mene hukkaan ja että KAS-vaiheessa tehty työ on luovutettavissa Tilaajalle

h) tulee kaikin mahdollisin ja kohtuudella käytettävissä olevin keinoin minimoida Tilaajalle aiheutuvia kustannuksia tämän kohdan 12.4.2 mukaisesti.

12.4.3 Tilaaja voi käyttää kaikkia Palveluntuottajan tekemiä ja sille korvattuja töitä mukaan lukien Immateriaalioikeudet kohdan 11 mukaisesti.

**12.5 Sopimuksen päättämiseen liittyvät maksut**

12.5.1 Kohdan 12.1 mukaisessa keskeytyksessä, kohdan 12.2 mukaisessa poissulkemisessa tai kohdan 12.3 mukaisessa irtisanomisessa ja näihin tilanteisiin liittyvissä töissä Palveluntuottajalla on oikeus kohdan 8.2 mukaisiin maksuihin. Mikäli edellä tarkoitetuissa tilanteissa aiheutuu kustannuksia tai korvausvelvoitteita alihankinta-, vakuutus-, tai muiden Allianssin hyväksymien tai Tilaajan Palvelua varten vaatimien sopimusten siirtämisestä tai ennenaikaisesta päättämisestä, nämä kustannukset korvataan.

Omistusoikeus edellä tarkoitettujen sopimusten kohteena oleviin materiaaleihin ja laitteisiin siirtyy Tilaajalle, kun edellä mainitut kustannukset on korvattu.

Mikäli kohdan 12.1 mukaisesta keskeytyksestä tai töiden uudelleen aloituksesta aiheutuu Palvelun-tuottajalle kustannuksia mukaan lukien odotuskustannukset, nämä ovat tämän sopimuksen mukaisia korvattavia kustannuksia.

12.5.2 Palveluntuottajan tulee esittää irtisanomisen ja kaikkien töiden lopettamisen jälkeen Tilaajalle loppulasku, jossa on huomioitu edellä kohdassa 8.2 tarkoitetut maksut ja korvaukset sekä Tilaajan aikaisemmin tekemät suoritukset. Jos loppulaskun summa on negatiivinen, Palveluntuottajan tulee lähettää Tilaajalle hyvityslasku. Allianssin talousasiantuntijan tulee varmistaa laskun oikeellisuus.

**12.6 Tilaajan oikeus jatkaa KAS-tehtäviä**

12.6.1 Jos Tilaaja irtisanoo tämän sopimuksen kohdan 12.3 mukaisesti, Tilaaja voi saattaa Palvelun KAS-tehtävät osittain tai kokonaan valmiiksi joko itse tai palkkaamiensa resurssien avulla. Tilaaja voi palkata resursseiksi myös kenet tahansa Palveluntuottajan jäsenyrityksistä.

13 Palveluntuottajan tahallisuus, törkeä huolimattomuus tai konkurssi

**13.1 Tahallinen tai törkeä huolimattomuus**

13.1.1 Jos joku Palveluntuottajan jäsenyrityksistä syyllistyy tahallisesti tai törkeällä huolimattomuudella tämän sopimuksen tai sen liitteiden vastaiseen tekoon tai laiminlyöntiin, kuka tahansa muu Palveluntuottajan jäsenyritys voi tehdä tästä kirjallisen ilmoituksen AJR:lle. Ilmoituksessa tulee antaa tarkka kuvaus väitetystä laiminlyönnistä.

13.1.2 AJR:n tulee käsitellä ilmoitusta niin pian kuin mahdollista ja joka tapauksessa viimeistään seuraavassa kokouksessaan. AJR:n tulee pyrkiä ratkaisemaan teosta tai laiminlyönnistä aiheutunut tilanne. Jos AJR ei pysty ratkaisemaan ongelmatilannetta, Tilaaja voi käyttää tämän sopimuksen mukaisia oikeuksiaan.

**13.2 Konkurssi**

13.2.1 Jos Palveluntuottajan jäsenyritys asetetaan konkurssiin, Palveluntuottajan jäsenyrityksen katsotaan laiminlyöneen tämän sopimuksen mukaiset velvoitteensa.

**13.3 Tilaajan oikeudet**

13.3.1 Jos Palveluntuottajan jäsenyritys syyllistyy tahallisesti tai törkeällä huolimattomuudella tämän sopimuksen tai sen liitteen vastaiseen tekoon tai laiminlyöntiin tai jos Palveluntuottajan jäsenyritys on asetettu konkurssiin, Tilaajalla on oikeus kirjallisesti ilmoittaa Palveluntuottajalle, että Tilaaja tulee käyttämään oikeuksiaan kohdan 13.3 mukaisesti. Tilaajan tulee todeta ilmoituksessa, että se on tämän kohdan mukainen ja Tilaajan tulee antaa tarkka kuvaus ilmoituksen kohteena olevasta teosta tai laiminlyönnistä sekä siitä, mitä Palveluntuottajan jäsenyrityksen tulee tehdä korjatakseen tilanteen.

13.3.2 Tilaajalla ei ole edellä mainittua oikeutta, jos ongelma on saatu korjatuksi tämän sopimuksen mukaisessa menettelyssä.

13.3.3 Jos tahalliseen tai törkeän huolimattomaan tekoon tai tahalliseen tai törkeän huolimattomaan lai-minlyöntiin syyllistynyt Palveluntuottajan jäsenyritys ei \_\_\_\_\_ (päivän) kuluessa Tilaajan kirjallisen ilmoituksen saatuaan ryhdy tarvittaviin toimenpiteisiin tilanteen korjaamiseksi, Tilaaja voi ryhtyä seuraaviin toimenpiteisiin:

1. määrätä kaikki Palvelun KAS-tehtävät pysyvästi lopetettavaksi antamalla irtisanomisilmoituksen Palveluntuottajalle. Samalla Tilaajan tulee antaa yksityiskohtaiset ohjeet KAS-tehtävien lopettamiseksi. Tilaajan tulee ilmoittaa myös, että se tulee toimimaan tämän sopimuksen mukaisestimukaisesti; tai
2. yhdessä sopimusta noudattaneiden Palveluntuottajan jäsenyritysten kanssa yksimielisellä päätöksellä
   * 1. sulkea tahalliseen tai törkeän huolimattomaan tekoon tai laiminlyöntiin syyllistynyt Palveluntuottajan jäsenyritys pois Allianssista. Poissulkemista koskevassa ilmoituksessa tulee todeta ilmoituksen olevan tämän kohdan mukainen ja että tilanteessa tullaan soveltamaan tätä sopimusta.
     2. tehdä järjestelyt, joiden perusteella tahalliseen tai törkeän huolimattomaan tekoon tai laiminlyöntiin syyllistyneen Palveluntuottajan jäsenyrityksen työt jaetaan sopimusta noudattaneille Palveluntuottajien jäsenyrityksille.

**13.4 Tahallisesta tai törkeästä laiminlyönnistä johtuvat toimenpiteet**

13.4.1 Vastaanotettuaan ilmoituksen Palveluntuottajan irtisanomisesta Osapuolten tulee toimia seuraavasti:

1. lopettaa Palvelun KAS-tehtävät siten, että kohdissa b ja c sekä muut sopimuksessa esitetyt velvoitteet voidaan toteuttaa,
2. ryhtyä kaikkiin tarpeellisiin toimenpiteisiin ihmisten ja omaisuuden suojelemiseksi,
3. suorittaa sellaiset välttämättömät työt, että tehdyt KAS-tehtävät eivät mene hukkaan ja että tehdyt työt voidaan luovuttaa seuraavalle Palveluntuottajalle.

13.4.2 Palveluntuottajan tulee irtisanomisilmoituksen vastaanottamisen jälkeen toimia seuraavasti:

1. huolellisesti säilyttää ja palauttaa Tilaajalle kaikki Kehitysvaiheessa laaditut suunnitelmat ja muut asiakirjat, työvälineet, materiaalit ja muu hallussaan oleva omaisuus, jonka Tilaaja omistaa,
2. vetää Palvelusta pois henkilöstö, kalusto ja laitteet lukuun ottamatta vaatimusten täyttämistä varten tarvittavaa henkilöstöä, laitteita ja kalustoa.
3. Tilaajan niin vaatiessa viipymättä siirtää Tilaajalle tämän sopimuksen mukaisten velvoitteiden toimittamiseksi tekemänsä alihankintasopimukset.
4. kaikin mahdollisin kohtuudella käytettävissä olevin keinoin minimoida Tilaajalle aiheutuvia kustannuksia

**13.5 Irtisanomiseen liittyvät oikeudet, maksut ja vastuut**

13.5.1 Jos irtisanominen tapahtuu tämän sopimuksen mukaisesti, Palveluntuottajan jäsenyrityksellä on oikeus korvauksiin ja maksuihin seuraavasti:

1. KAS:n liitteenä olevan kaupallisen mallin mukaiset korvaukset ja maksut
2. arvonlisävero kulloinkin voimassa olevien säännösten mukaisesti
3. korvaus, jonka Tilaaja on velvollinen suorittamaan Palveluntuottajan jäsenyritykselle tämän sopimuksen perusteella.

**13.6 Poissulkemisesta johtuvat toimenpiteet**

13.6.1 Laiminlyöneen Palveluntuottajan jäsenyrityksen poissulkemista koskevan ilmoituksen jälkeen:

1. laiminlyöneen Palveluntuottajan jäsenyrityksen ei katsota enää olevan osa AJR:ää tai muuten Allianssia. AJR:ssä ja Allianssissa ei voida Palveluntuottajan jäsenyrityksen poissulkemisen jälkeen tehdä takautuvasti tai muutoin kyseisen Palveluntuottajan jäsenyrityksen etuihin, oikeuksiin tai vastuisiin liittyviä päätöksiä.
2. laiminlyöneen Palveluntuottajan jäsenyrityksen tulee AJR:n niin vaatiessa heti korvauksetta siirtää Tilaajalle tai muille Palveluntuottajan jäsenyrityksille tämän sopimuksen mukaisten velvoitteiden toimittamiseksi tekemänsä alihankintasopimukset.
3. AJR:n niin vaatiessa viivytyksettä toimittaa Tilaajalle kaikki hallussaan olevat asiakirjat ja tiedot (myös sähköisesti tallennetut tiedostot), jotka liittyvät Palveluun.
4. laiminlyöneen Palveluntuottajan jäsenyrityksen tulee AJR:n antamien määräysten mukaisesti poistaa Kehitysvaiheelle nimetyltä työpaikalta oma omaisuutensa kohtuullisessa ajassa. Jos laiminlyönyt Palveluntuottajan jäsenyritys ei noudata edellä mainittua velvoitetta, sopimusta noudattaneet Palveluntuottajan jäsenyritykset voivat antaa laiminlyöneelle Palveluntuottajan jäsenyritykselle kirjallisen ilmoituksen, että nämä voivat poistaa ja/tai myydä laiminlyöneen Palveluntuottajan jäsenyrityksen omaisuuden, ellei laiminlyönyt Palveluntuottajan jäsenyritys \_\_\_\_ (päivän) kuluessa ole poistanut näitä Kehitysvaiheelle nimetyltä työpaikalta
5. sopimusta noudattaneet Palveluntuottajan jäsenyritykset voivat ryhtyä kaikkiin tarpeellisiin toimenpiteisiin Palvelun KAS-tehtävien suorittamiseksi laiminlyöneen Palveluntuottajan jäsenyrityksen puolesta.

**13.7 Poissulkemiseen liittyvät oikeudet, maksut ja vastuut**

13.7.1 Tilaajan tehtyä ilmoituksen laiminlyöneen Palveluntuottajan jäsenyrityksen poissulkemisesta, sopimusta noudattaneiden Palveluntuottajan jäsenyritysten oikeudet pysyvät tämän sopimuksen mukaisesti muuttumattomina, ellei AJR (jossa laiminlyönyt Palveluntuottajan jäsenyritys ei ole enää mukana) muuta päätä.

13.7.2 Jos Tilaaja tekee ilmoituksen laiminlyöneen Palveluntuottajan jäsenyrityksen poissulkemisesta, laiminlyöneellä Palveluntuottajan jäsenyrityksellä on oikeus korvauksiin ja maksuihin seuraavasti:

1. KAS:n liitteenä olevan kaupallisen mallin mukaiset korvaukset ja maksut
2. arvonlisävero kulloinkin voimassa olevien säännösten mukaisesti
3. korvaus, jonka Tilaaja on velvollinen suorittamaan Palveluntuottajan jäsenyritykselle tämän sopimuksen perusteella.

13.7.3 Riippumatta muista tämän sopimuksen ehdoista Tilaajalla on oikeus saada laiminlyöneeltä Palve-luntuottajan jäsenyritykseltä kaikki kustannukset, menetykset ja vahingot, jotka ovat aiheutuneet Tilaajalle ja sopimusta noudattaneille Palveluntuottajien jäsenyrityksille laiminlyöneen Palvelun-tuottajan jäsenyrityksen tahallisesta tai törkeän huolimattomasta teosta tai laiminlyönnistä tai konkurssista.

13.7.4 Jos Tilaaja saa suorituksia takaisin laiminlyöneeltä Palveluntuottajan jäsenyritykseltä tämän sopimuksen mukaan, tullaan nämä suoritukset ottamaan huomioon toteutuneissa kustannuksissa.

13.7.5 Riippumatta muista tämän sopimuksen ehdoista jokaisella sopimusta noudattaneella Palveluntuottajan jäsenyrityksellä on oikeus saada korvaus sopimusta laiminlyöneeltä Palveluntuottajan jäsenyritykseltä kaikista kustannuksista, menetyksistä ja vahingoista, jotka johtuvat laiminlyöneen Palveluntuottajan jäsenyrityksen tahallisesta tai törkeän huolimattomasta teosta tai laiminlyönnistä tai konkurssista.

14 Tilaajan tahallinen tai törkeä huolimattomuus

**14.1 Tilaajan laiminlyönnistä ilmoittaminen**

14.1.1 Jos Tilaaja syyllistyy tahalliseen tai törkeän huolimattomaan tekoon tai laiminlyöntiin, kuka tahansa Palveluntuottajan jäsenyritys voi antaa kirjallisen ilmoituksen Tilaajalle ja kaikille muille Palveluntuottajan jäsenyrityksille siitä, että se tulee käyttämään oikeuksiaan tämän sopimuksen mukaisesti 30 päivän kuluessa ilmoituksen jättämisestä, ellei laiminlyöntiä ole korjattu sinä aikana.

14.1.2 Jos Tilaaja ei ole \_\_\_ päivän kuluessa kohdan 14.1.1 mukaisen ilmoituksen vastaanottamisesta ole korjannut tahallista tai törkeän huolimatonta tekoaan tai laiminlyöntiään, vahinkoa kärsinyt Palveluntuottajan jäsenyritys voi milloin tahansa käyttää kaikkia tai joitakin seuraavista oikeuksista:

1. kokonaan tai osaksi keskeyttää Palvelun KAS-tehtävät mukaan lukien kalusto ja laitteiden poistamisen Palveluun liittyvistä tiloista siihen asti, kun tahallinen tai törkeän huolimaton teko tai laiminlyönti on korjattu, ja
2. kuitata muista tämän sopimuksen mukaisista Tilaajan maksuista mikä tahansa kustannus, me-netys tai vahinko, joka on aiheutunut vahinkoa kärsineelle Palveluntuottajan jäsenyritykselle Tilaajan tahallisesta tai törkeän huolimattomasta teosta tai laiminlyönnistä.

**14.2 Palveluntuottajan tekemä irtisanominen**

14.2.1 Jos Tilaaja ei ole \_\_\_\_ päivän kuluessa laiminlyöntiään koskevan ilmoituksen vastaanottamisesta korjannut tekoaan tai laiminlyöntiään, vahinkoa kärsinyt Palveluntuottajan jäsenyritys voi tehdä kirjallisen ilmoituksen Tilaajalle ja muille Palveluntuottajan jäsenyrityksille siitä, että se tulee irtisanomaan sopimuksen omalta osaltaan. Tämän irtisanomisilmoituksen jälkeen vahinkoa kärsinyt Palveluntuottajan jäsenyritys on vapautettu velvollisuuksistaan Palvelun KAS-tehtävien suorittamisesta.

**14.3 Irtisanomisesta seuraavat toimenpiteet**

14.3.1 Vahinkoa kärsineen Palveluntuottajan jäsenyrityksen tehtyä irtisanomisilmoituksensa jäljellä olevat osapuolet voivat tehdä järjestelyjä vahinkoa kärsineelle osapuolelle kuuluneiden palveluiden suorittamisesta.

14.3.2 Vahinkoa kärsineen Palveluntuottajan jäsenyrityksen irtisanomisilmoituksen jälkeen toimitaan seuraavasti:

1. Vahinkoa kärsinyt Palveluntuottajan jäsenyritys ei ole enää AJR:n jäsen eikä tämä taho muutoinkaan osallistu Allianssin toimintaan. AJR:ssä ja Allianssissa ei voida Palveluntuottajan jäsenyrityksen vetäytymisen jälkeen tehdä takautuvasti tai muutoin kyseisen Palveluntuottajan jäsenyrityksen etuihin, oikeuksiin tai vastuisiin liittyviä päätöksiä.
2. vahinkoa kärsineen Palveluntuottajan jäsenyrityksen tulee heti AJR:n niin vaatiessa siirtää Tilaajalle tai jollekin muulle Palveluntuottajan jäsenyritykselle ilman maksua oikeudet, joita vahinkoa kärsineellä Palveluntuottajan jäsenyrityksellä on tätä Palvelua koskien ulkopuolisten toimittajien kanssa.
3. Tilaajan niin vaatiessa viivytyksettä toimittaa Tilaajalle kaikki hallussaan olevat asiakirjat ja tiedot (myös sähköisesti tallennetut tiedostot), jotka liittyvät Palvelun KAS-tehtävien suorittamiseen.
4. vahinkoa kärsineen Palveluntuottajan jäsenyrityksen tulee Tilaajan niin määrätessä poistaa Palveluun liittyvistä tiloista kaikki työvälineet ja muu Palveluntuottajan jäsenyritykselle kuuluva omaisuus, jonka vahinkoa kärsinyt Palveluntuottajan jäsenyritys on toimittanut.

**14.4 Palveluntuottajan tekemään irtisanomiseen liittyvät oikeudet, maksut ja vastuut**

14.4.1 Kun vahinkoa kärsinyt Palveluntuottajan jäsenyritys on tehnyt irtisanomisilmoituksen, sillä on oikeus korvauksiin ja maksuihin Tilaajalta seuraavasti:

1. KAS:n liitteenä olevan kaupallisen mallin mukaiset korvaukset ja maksut
2. arvonlisävero kulloinkin voimassa olevien säännösten mukaisesti
3. korvaus, jonka Tilaaja on velvollinen suorittamaan Palveluntuottajan jäsenyritykselle tämän sopimuksen perusteella

15 Tilaajavastuulain velvoitteet ja tiedonantovelvollisuus

15.1.1 Tilaaja tarkastaa kaikilta Palveluntuottajilta Tilaajan selvitysvelvollisuudesta ja vastuusta ulkopuolista työvoimaa käytettäessä annetussa laissa (1233/2006,”tilaajavastuulaki”) tarkoitetut tiedot ennen sopimuksen tekemistä sekä tämän jälkeen vähintään 12 kuukauden välein.

15.1.2 Allianssin Osapuolet tarkastavat vastaavat tiedot kaikilta alihankkijoilta ja muilta ulkopuolisilta sopimuskumppaneilta, joiden kanssa tehtäviin sopimuksiin tulee sovellettavaksi tilaajavastuulaki, ennen hankintasopimuksen tekemistä sekä tämän jälkeen jatkuvaluonteisesti Tilaajavastuu.fi –portaalin Valvojapalvelusta Allianssin Kehitysvaiheessa laaditun hankintasuunnitelman mukaisesti.

15.1.3 Tiedot tarkastetaan myös Tilaajavastuu.fi -portaalin Valvoja-palvelusta tai muusta vastaavasta palvelusta, mikäli Palveluntuottajan, alihankkijan tai muun ulkopuolisen sopimuskumppanin tiedot ovat palvelun kautta tarkistettavissa.

15.1.4 Edellä olevat ehdot sisällytetään kaikkiin niihin Palvelussa tehtäviin sopimuksiin, joihin tilaajavastuulaki tulee sovellettavaksi.

15.1.5 Palveluntuottajan tulee ilmoittaa verottajalle yhteisen työpaikan (tässä \_\_\_\_\_\_\_\_\_\_\_\_\_\_\_\_\_\_\_\_\_\_\_\_ hyvinvointikeskus) tiedot siten kuin verotusmenettelystä annetun lain muuttamisesta 363/2013 ja työturvallisuuslain muuttamisesta 364/2013 on säädetty (Palveluntuottajan ilmoitusvelvollisuus). Mikäli Palveluntuottaja toimii alihankinnoissa myös tilaajana, tulee Palveluntuottajan noudattaa em. säädösten velvoitteita tilaajan ilmoitusvelvollisuudesta.

16 Luottamuksellisuus

16.1.1 Osapuolet sitoutuvat pitämään luottamuksellisina kaikki tämän sopimuksen kautta saamansa tiedot, jotka voivat sisältää Osapuolten liike- ja ammattisalaisuuksia. Luottamuksellisuus ei koske seuraavia poikkeuksia:

1. tietoja, jotka ovat julkisessa tiedossa tai jotka olisi voitu saada laillisesti tietoon, vaikka Osapuoli ei olisi Osallisena tässä sopimuksessa;
2. tietoja, jotka olivat Osapuolen hallussa jo ennen kuin toinen tämän sopimuksen Osapuoli luovutti saman tiedon;
3. tietoja, joiden ilmaisemiseen tai luovuttamiseen muut Osapuolet ovat etukäteen antaneet kirjallisen suostumuksen,
4. tietoja, jotka Osapuoli joutuu ilmaisemaan tai luovuttamaan häntä velvoittavan lainsäädännön tai viranomaisen antaman määräyksen tai päätöksen nojalla.

16.1.2 Osapuolet sitoutuvat kaikin tavoin varmistamaan, että Osapuolten työntekijät, alihankkijat ja muut edustajat mukaan lukien Allianssin talousasiantuntija tulevat noudattamaan edellä mainittuja luottamuksellisuutta koskevia ehtoja. Osapuolet varmistavat, että luottamuksellista tietoa käsittelevät henkilöt allekirjoittavat salassapitosopimuksen, mikäli toinen tämän sopimuksen Osapuoli sitä vaatii.

16.1.3 Palvelusta annetaan tietoa julkisuuteen Allianssin johtamisjärjestelmän viestintää koskevien menettelytapojen mukaisesti. Osapuolet varmistavat, että Osapuolten työntekijät, alihankkijat ja muut edustajat toimivat edellä olevan mukaisesti.

17 Erimielisyyksien ratkaiseminen

**17.1 Erimielisyyksien välttäminen ja ratkaiseminen**

17.1.1 Osapuolet ovat sitoutuneet välttämään riitoja sovittelemalla kaikki erimielisyydet hyvässä hengessä tämän sopimuksen mukaisesti.

17.1.2 Osapuolen täytyy välittömästi erimielisyyden ilmetessä ilmoittaa siitä toiselle Osapuolelle, ja jos erimielisyyttä ei saada ratkaistua 7 päivän sisällä ilmoituksesta, siirretään se Allianssin johtoryhmän ratkaistavaksi. Tämän jälkeen:

1. AJR:n pitää ratkaista erimielisyys hankkeen parhaaksi -periaatteella ja AJR:n tulee päästä erimielisyydestä yksimieliseen päätökseen.
2. AJR voi päättää mitä tahansa toimenpiteitä, jotka se katsoo tarpeelliseksi yksimieliseen päätökseen pääsemiseksi mukaan lukien sovittelijan tai konsultin palkkaaminen.
3. AJR:n tulee tehdä päätös kaikista erimielisyyksistä, jotka toimitetaan sen käsiteltäväksi, ja sen tulee antaa tieto päätöksestä jokaiselle osapuolelle kirjallisesti 30 päivän sisällä erimielisyyden ilmaantumisesta.
4. AJR:n päätös on lopullinen ja se sitoo kaikkia Osapuolia.

**17.2 Oikeuskeinojen käyttö**

17.2.1 Riippumatta siitä, mitä erimielisyyksien ratkaisemisesta todetaan tässä sopimuksessa, kumpikin Osapuoli on velvollinen korvaamaan toiselle Osapuolelle kaikki kustannukset, menetykset ja vahingot, jotka hän törkeällä huolimattomuudellaan tai tahallisuudellaan aiheuttaa toiselle Osapuolelle.

17.2.2 Osapuolilla ei ole missään muussa kuin tässä kohdassa ja kohdassa 18 tarkoitetussa tapauksessa oikeutta saattaa tätä sopimusta koskevaa asiaa välimiesmenettelyssä tai tuomioistuimessa ratkaistavaksi.

17.2.3 Jos asia joudutaan tässä kohdassa tai kohdassa 18 tarkoitetussa tapauksessa saattamaan tuomioistuimen käsiteltäväksi, asia ratkaistaan välimiesmenettelyssä Keskuskauppakamarin välityslautakunnan sääntöjen mukaisesti. Välimiesmenettelyssä käytetään yhtä välimiestä ja se käydään \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paikkakunta) suomen kielellä.

18 Vahingonkorvaus

18.1.1 Riippumatta tämän sopimuksen muista ehdoista osapuolella on erillinen ja itsenäinen oikeus vaatia toiselta Osapuolelta vahingonkorvausta, jos vahinko on aiheutettu tahallaan tai törkeällä huolimattomuudella. Osapuolella on erillinen ja itsenäinen oikeus vaatia toiselta Osapuolelta vahingonkorvausta myös silloin, jos vahinko on aiheutettu immateriaalioikeuksien loukkauksella tai vakuutusten laiminlyönnillä.

18.1.2 Tässä sopimuskohdassa ja sopimuksessa tarkoitetusta vahingonkorvausvastuusta osapuolet ovat vapaita eikä vaatimuksia voida enää esittää, kun on kulunut 10 vuotta tämän sopimuksen kohdan 20.5 mukaisesta päättymisestä.

19 Ylivoimainen este

**19.1 Ylivoimainen este**

1. Sellainen poikkeuksellinen olosuhde, jota tarkoitetaan puolustustila- tai valmiuslaissa tai siihen verrattava seikka, joka aiheuttaa Palveluntuottajalle huomattavia vaikeuksia saada työntekijöitä tai joka muutoin olennaisesti estää sopimusvelvoitteiden suorittamisen
2. Palveluntuottajan, Aliallianssikumppanin, näiden alihankkijan taikka edellä mainittuun alenevassa sopimussuhteessa olevien tahojen suoritusta estävä lakko tai saarto, tai työnantajajärjestöjen hyväksymä tai päättämä työsulku tai muu niihin verrattava suoritusta olennaisesti estävä työtaistelutoimenpide. Sellaista lakkoa tai saartoa, joka on aiheutunut siitä, että Palveluntuottaja, Aliallianssikumppani tai alihankkija on jättänyt täyttämättä työntekijöilleen, näiden järjestöille tai työnantajaliitoille sopimukseen tai lakiin perustuvan velvollisuutensa, ei ole pidettävä ylivoimaisena esteenä
3. Luonnonkatastrofit (joihin ei kuitenkaan lueta poikkeuksellisiakaan sääolosuhteita)
4. Sopimusvelvoitteita olennaisesti estävä radioaktiivinen laskeuma tai kemiallinen tai biologinen saastuminen, joka johtuu sellaisesta ulkopuolisesta tekijästä, joka ei johdu Palveluntuottajasta, Aliallianssikumppanista, alihankkijasta tai näiden työntekijöistä, tai johon Palveluntuottaja ei pysty vaikuttamaan.

**19.2 Ylivoimaisten esteiden vaikutukset**

19.2.1 Ylivoimaisesta esteestä aiheutuvat vaikutukset Tilaajan tai Palveluntuottajan tämän sopimuksen mukaisten tehtävien suorittamiselle, aikataululle, kustannuksille, tavoitteille ja maksuille otetaan huomioon siinä laajuudessa kuin AJR päättää.

20 Muut ehdot

**20.1 Oikeuksien ja velvollisuuksien siirtäminen**

Tilaajalla on oikeus siirtää sopimus vain sellaiselle Tilaajan sijaan tulleelle taholle, jolle Tampereen kaupungin tehtävät lainsäädännöllä siirtyvät kokonaan tai osittain. Muutoin Tilaajalla on oikeus sopimuksen siirtämiseen vain Palveluntuottajan kanssa yhdessä sovittaessa.

Selvyyden vuoksi todetaan, että vaikka koko sopimus tai sen kohteena olevien tehtävien järjestämis- tai tuotantovastuu siirtyisi lainsäädännön johdosta uudelle järjestämis- tai tuotantovastuussa olevalle taholle, sopimuksen kesto tai palvelujen sisältö eivät muutu, vaan sopimus siirtyy sellaisenaan. Tilaaja sitoutuu ilmoittamaan Palveluntuottajalle em. olosuhdemuutoksia koskevista suunnitelmista ja päätöksistä heti niistä tiedon saatuaan.

Palveluntuottaja ei saa siirtää tätä sopimusta kolmannelle ilman Tilaajan kirjallista suostumusta.

**20.2 Sote-uudistuksen vaikutus sopimuksen voimassaoloon**

Mikäli Kunnan organisaatio-, hallinto- tai muu tämän sopimuksen tarkoittamien palveluiden järjestämiseen liittyvä rakenne muuttuu sopimuksen voimassaolon aikana esimerkiksi hallinnollisten, lainsäädännöllisten tai muiden niihin verrattavien seikkojen johdosta siten, että tämän sopimuksen kattamien palvelujen järjestäjäksi tulee Kunnan sijaan tai sen puolesta osittain tai kokonaan, välittömästi tai välillisesti joku muu taho, tämä sopimus säilyy voimassa muuttumattomana, ja kyseinen Kunnan sijaan tullut taho saa tämän sopimuksen mukaiset tilaajan oikeudet ja velvollisuudet.

Osapuolten tähän sopimukseen perustuvat oikeudet ja velvollisuudet säilyvät tilaajatahon vaihdoksesta huolimatta muuttumattomina.

**20.3 Sopimuksen määräävyys ja asiakirjojen pätemisjärjestys**

20.3.1 Tämä sopimus liitteineen sisältää kaikki oikeudet ja velvoitteet, joihin Osapuolet ovat sitoutuneet Palvelun KAS-tehtävien toteuttamisessa. Osapuolet tiedostavat, että tämän sopimuksen liitteet ovat olennainen osa tätä sopimusta.

20.3.2 Tämän sopimuksen ehtoja voidaan muuttaa ainoastaan kirjallisesti AJR:n yksimielisellä päätöksellä.

20.3.3 Tämän sopimuksen ehdot muodostavat yksinomaiset ehdot Tilaajan ja Palveluntuottajan välisessä sopimussuhteessa. Tämän sopimuksen ehtoja eivät ole JYSE 2014 –ehdot, eikä niitä sovelleta tämän sopimuksen tulkinnassa.

20.3.4 KAS-tehtäviä suoritettaessa Osapuolet noudattavat tätä sopimusta. Tämän sopimuksen liitteeksi tulevat asiakirjat laaditaan osana KAS-tehtäviä tämän sopimuksen allekirjoittamisen jälkeen. AJR hyväksyy nämä asiakirjat ja päättää niiden pätevyysjärjestyksen. Sopimusasiakirjat täydentävät toisiaan siten, että yhdessäkin asiakirjassa annettu määräys katsotaan päteväksi, vaikka se puuttuisi muista sopimusasiakirjoista, jos kyseinen määräys ei ole ristiriidassa ylemmän asteisen sopimus-asiakirjan sisällön kanssa.

20.3.5 Sopimusasiakirjat täydentävät toisiaan siten, että yhdessäkin asiakirjassa annettu määräys katsotaan päteväksi, vaikka se puuttuisi muista sopimusasiakirjoista, jos kyseinen määräys ei ole ristiriidassa ylemmän asteisen sopimusasiakirjan sisällön kanssa.

**20.4 Viittauksen lainsäädäntöön**

Viittaukset lakiin tai lainkohtaan pitävät sisällään myös lainmuutokset ja säännökset, jotka tulevat viitatun lain tai lainkohdan tilalle.

**20.5 Allianssin asema**

20.5.1 Allianssi ei ole oikeushenkilö.

20.5.2 Jos tässä sopimuksessa, Allianssin johtamisjärjestelmässä tai AJR:n toimesta ei muuta määrätä, Osapuolet eivät saa neuvotella velvoitteista toisen puolesta tai muuten toimia toisen edustajana.

20.5.3 Osapuolen työntekijät, ulkopuoliset toimittajat ja muut edustajat eivät ole toisen Osapuolen työntekijöitä, ulkopuolisia toimittajia eivätkä edustajia.

**20.6 Sopimuksen kesto ja voimaantulo**

20.6.1 Tämä sopimus tulee voimaan allekirjoituspäivänä. Sopimus päättyy, kun Osapuolet tekevät Toteutusvaiheen allianssisopimuksen. Jos Toteutusvaiheen allianssisopimusta ei tehdä, tämä sopimus päättyy, kun KAS-tehtävät ovat suoritettu ja Tilaaja on vastaanottanut sopimuksenmukaisesti suoritetut KAS-tehtävät.

Jos palveluntuottaja vetäytyy sopimuksesta kohdan 14.2.1 mukaisesti tai jos tilaaja irtisanoo tämän sopimuksen kohtien 12.2, 12.3 tai 13.3.2 mukaisesti, sopimus päättyy mainituissa kohdissa ilmoitetun

**20.7 Sovellettava laki**

Tähän sopimukseen sovelletaan Suomen lakia.

21 Sopimuksen ja sen liitteiden julkisuus

Tämä sopimus ja sen liitteet ovat julkisia asiakirjoja.

Selvyyden vuoksi todetaan, että Kaupallisessa mallissa mainitut Allianssin talousasiantuntijan raportit eivät ole julkisia asiakirjoja, vaan ne ovat lain nojalla salassa pidettäviä asiakirjoja.

21 Muun lainsäädännön ja määräysten huomioiminen

Tämä sopimus ei vaikuta niihin oikeuksiin, velvoitteisiin ja vastuisiin, joita Sopimusosapuolille on asetettu lainsäädännössä, viranomaisten tai tuomioistuinten päätöksissä taikka viranomaisten määräyksissä ja ohjeissa. Tällä sopimuksella ei muuteta myöskään niitä oikeuksia, velvoitteita ja vastuita, joita Tilaajalla on.

22 Sopimuksen hyväksyminen

Tämä sopimus hyväksytään ja tulee voimaan, kun kaikki Sopimuksen osapuolet ovat sen allekirjoituksillaan vahvistaneet.

Paikka\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Aika \_\_\_\_ .\_\_\_\_.20\_\_\_\_

Tilaaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Palveluntuottaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Palveluntuottaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Palveluntuottaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hyvinvointiallianssin kehitysvaiheen allianssisopimusmallin liitteet [täydennetään KAS-vaihetta käynnistettäessä]

1. Allianssin johtamisjärjestelmä
2. Kehitysvaiheen tehtävät ja aikataulu
3. Allianssin laskutusohje
4. Allianssin vakuutukset
5. Allianssin kaupallinen malli
6. Allianssin korvattavat kustannukset